
Prisacă de-altădată. 


Moș Neculai Andrușcă își aduse aminte 
de o istorie cu nişte alghine... 

Nu ştiu dacă cunoaște careva dintre cei 
mai tineri unde a fost prisaca lui Buburuz, — 
începii el. Mai dedemult erau păduri mai în- 
tinse, ș'apoi eră ici o poiană, dincolo alta, şi 
creșteă, bre omule, iarba pân’ la piept prin 
poienile celea. Umblai de-a dragul șuierând, 
te păleau spicele peste nas de strănutai, și 
eră o miroznă ca prin preajma raiului. Și nu 
umblă nimeni să le calce și să le strice, cre- 
șteau toate în voia lor. Și ici, colo, prin sin- 
gurătăți, numai ce vedeai câte-un bordeiu şi 
câte-o prisacă. Umblau albinele la cules și 
strângeau, la știubee, lamura florilor. 

Aveă și boierul nostru o mulțime de prisăci. 

Acu eu învățam treaba muștelor la unul 
Dumitru Câmpanu în Poiana-Rotundă. Eram 
flăcăuaș şi ședeam și eu pe lângă bordeiu, 
drept ajutor moșneagului. Mă duceam cu 
dânsul pe lângă știubee, cu hobotu m cap, 
îmi arătă el cum joacă musca, își aprindeă 
luleaua și mai cercetă fagurii de trântori și 
de botci şi-mi arătă el toate. Și mai ales 
aveam eu treabă și eram de ajutor la vremea 
roitului. Stam cu ochii zgâiți la știubeele în- 
semnate cu cărbune— și dintr'o sută de știubee 
se nemereau a fi multe însemnate de bătrân. 
Și numai când începeau albinele să se fure 
repede-repede pe urdiniș și să joace și să 
împânzească văzduhul ca o puzderie, strigam 
la prisăcar cât ce puteam: 

„Moșule! Moșule!“ 

Ș'apoi veneă el și mă 'mbodoleă și mă su- 


iam eu c'un știubeeș printre copaci și prin- 
deam roiul. Şi moşneagul îi da: 

„Ha-ha! ha-ha! iaca-i bun...“ Bea un gât 
de rachiu și se duceă să se culce. Și eu iar 
mă așezam lângă știubee. Şi el ridică de 
supt o tufă capul și se răsteă la mine: 

„Măi Culai! da' să nu dee dracul să scăpi 
vre-un roiu că te zdrobăsc! Că eu le des- 
cânt şi le cunosc care au roit...“ 

Și mă temeam,—c'aveă o măciucă pârlită 
de mă secă la ciolan când îmi trânteă câte una. 

Dar dela o vreme, când am început a mai 
înțelege, mai fugeam, ca să mă răcoresc, — 
și mă duceam pân' la prisaca lui Buburuz. 
Se chiamă că roiam și eu câte-o leacă... 

Prisaca lui Buburuz eră drept la marginea 
moșiei boierului, drept dincolo de hotar, într'o 
poeniță, sub poala pădurii. Da moșneagul 
Buburuz nu eră prisăcaru nimănui. Își aveă 
el prisaca lui. Și-o stăpâneă el,—o aveă 
danie dela stăpânul lui cel vechiu, și stă în 
poiană, într'o căsuţă, și iarna, și vara, cu 
muștele lui, și co fată, o leacă mai răsărită 
decât mine. O chiemă Marghioliţa. Baba mu- 
rise de vreme multă. Eu nici n'o apucasem. 

Mă duceam eu câteodată acolo: cât pentru 
fată, cât ca să mai văd dintre-ale moșnea- 
gului, că el eră mare meșter. 

Mă duceam așa, desdedimineaţă, când nu 
eră încă luată roua. Ș'apoi căsuţa stă colo, 
singurică, în poiană. Și dinnaintea căsuței 
se înșirau știubeele, cu străchinile deasupra 
lor, ca niște pălării. Și fata umblă după treabă 
desculță și cu capul gol, și eră albă la obraz, 

Hi 

ca una ce eră crescută în umbră de codru. 
lar moșneagul lftime Buburuz aveă o barbă 
ca un fuior de in și ochi rotunzi și iuți la 
cătătură. Parcă mă apucă o sfială, când mă 
uitam la dânsul. Par'că aveă ceva tulbure și 
negru în ochi. Da’ de grăit grăiă blând şi-mi 
spuneă multe. Îmi ziceă: 

„Măi Culai, măi băiete! ai mai venit pe 
la noi? 

— Am venit, moșule, zic. 

— Da’ Câmpanu, ce mai face? 

— Ce să facă? zic. Cu muștele. 

— Apoi așa: zice că are și el albine de-a 
ciocoiului; da' cât știe el, știi și tu...“ 

Și pe urmă mă luă și mă duceă pe din- 
naintea urdinișurilor. Eu mă înfricoșam. Și 
moșneagul îmi ziceă: 

„Nu te teme, măi băiete, că albinele mele-s 
blânde... La mine merge altfel treaba... Eu 
nici nu le bat, nici nu le înnăbușş cu pucioasă, 
nici nimica... Eu mă uit în știubee după 
Sântilie și văd dacă este prisos de miere. Dacă 
este, tai faguri; dacă nu, las lucrătoarele în 
pace. Dacă dă Dumnezeu roi, tai buduroaie 
și le dau drumu ’n ele. Toamna, le mai aleg, 
le mai împreunez; iarna se mai aleg ele sin- 
gure; și merg cu ele cum vrea Dumnezeu; 
da' ca să omor eu musca, asta n'o fac...“ 

Aveă moșneagul glas blând și umblă printre 
știubee cu fuiorul lui de barbă, și albinele 
nu-i făceau nimica. Eu mă tineam de dânsul, 
mai mititel, și nici mie nu-mi făceau nimica. 
Cântau în prisacă și jucau și-și căutau de 
munca lor. Pe prispă stă Marghioliţa, — și 
eu ascultam până 'ntr'o vreme glasul moş- 
neagului, pe urmă rămâneam cu ochii la fată 
și nu mai auzeam ce spune prisăcarul. lar 
fata tot râdeă la mine, și cum i se lumină 
fața de râs, întorceă ochii într'o parte. 

Întrun rând, zice Iftime Buburuz: 

„Măi băiete, măi Culai! cine prinde roii 
la voi? 

— Eu îi prind, zic. Mă sui în copaci. Pe 
unii îi mai scăpăm, șapoi se supără moş- 
neagul pe mine, și se răstește cu bota cea 
pârlită... Da’ acù nu mă mai tem de dânsul...“ 

Fata râdeă de pe prispă. Da’ Buburuz își 
întoarce cătră mine barba. Zice: 

„Măi băiete, iaca colo un știubeiu care are 
să roiască. Azi e vreme lină. Tu stăi gata, și 


te uită, și când a izvori musca pe urdiniș, 
tu pleacă-te lângă părău și rupe de pe strat 
șapte fire de mătăciune, și adă-mi-le mie...“ 

Stau eu, stau. Moșneagul umblă pe la alte 
buduroae. Da' fata, de pe prispă, zice: 

„Ce te uiţi așa la mine, măi Culai? laca, 
ies albinele!“ 

Eu m'am ruşinat. Buburuz a început să 
râdă. Mă reped eu și rup mătăciune, ș'o aduc. 
Şi ia prisăcarul în mână un știubeeș, și se 
dă sub vârtejul muștelor. Merge roiul prin 
poiană și împânzește zarea, moșneagul tot 
supt el. Ş'odată îl văd că se oprește și începe 
să frece roinița cu mătăciune, pe urmă prinde 
să sufle în buruiană... Și veneă și până la 
mine așa, o mireazmă lină... Și iaca, îm- 
presoară roiul pe moșneag, și el pune la 
pământ știubeeșul și toată musca se așează 
pe el. 

„Ei? zice Buburuz; face Dumitru Câmpanu 
așa? Prinde el astfel roii? 

— Da’ de unde? zic. 

— Apoi eu, măi băiete, zice, nici duhănesc 
mahorcă, nici nu beau holercă... Eu îs om 
curat... Da’ tu, dacă vii aici, poţi învăţă bune 
lucruri, numai să nu te ticăloșești pe urmă...“ 

Se uită blând moșneagul la mine, — șa- 
tuncea am văzut eu că ochii lui sămănau 
cu ochii fetei. 

Așa am umblat eu vre-o două veri; și 'n- 
trun an, am început să mă dau mai pe-aproape 
de fată. Porneau să-mi iasă tuleele sub nas. 
Și strângeam pe fată de mână, şi mă mun- 
ceam să-i scot o veriguță de argint din de- 
getul cel mic; i-am furat și două năframe din 
sân, și simțeam eu că, cum trec zilele, intră 
un fel de tulburare în mine... Îmi eră dragă 
fata lui moș-lftime... Aveam eu șun gând: 
să mă 'nțeleg cu dânsa, să iasă într'o noapte 
la marginea poienii, că eu am să viu șam s'o 
aştept... Noaptea, pe lună, altfel vorbesc ti- 
nerețele... Au glas dulce ca viersul privighe- 
torilor... Şi fata se uită la mine, zâmbeă și 
mă 'nțelegeă... 

Da' iaca, într'o zi, se scoală Dumitru Câm- 
panu din tufele lui, cu luleaua aprinsă, și 
începe a umblă printre știubee. Erà așa, prin 
luna lui Cuptor, pe o vreme de secetă... Se 
oprește la un știubeiu, și puf! la urdiniș fum 
de tutun; se oprește la alt știubeiu și iar: puf! 


www.dacoromanica.ro 


Nrul 17, 1908. 


LUCEAFĂRUL 


405 


Ce dracu să fie? mă gândesc. — Și mă dau 
aproape. 

„Moșule, zic, ce este? 

— la vină "coace, Culai! zice Câmpanu. 
Vezi tu cum se bat muștele ici și colo, și colo? 

— Văd. Se apucă 'n lăbuţe și se 'mpung 
cu acele. 

— Dacă vezi, e bine. Apoi află, măi băiete, 
că la știubeele noastre vin albine străine, ca 
să fure mierea ... laca este cineva care se ne- 
căjește să ne iee mana. laca, de-o săptămână 
tot cerc eu și gândesc, și văd că vin muște 
trimese, care bat pe-a noastre... 

— Cum se poate, moșule? 

— laca, se poate. 

— Şa cui muşte să vie? zic. 

— Apoi eu am prepus pe cineva...“ 

Și sapucă Câmpanu și așează la vre-o două 
știubee țevi de trestie şi închide de jur îm- 
prejur la urdiniș. Și vin albine, și vin, şi intră 
hai-hai, prin ţevile de trestie, da? de eşit nu 
mai ies. Și după aceea moaie el niște humă, — 
și scoate țeava dela un știubei, și ies albinele 
buluc. Și cum ieșeau, el, cu pămătuful, le 
stropeă cu muruială... Face el tot așa și la 
celelalte urdinișuri, pe urmă mă ia cu dânsul, 
și, repede, prin pădure, ne ducem pân la 
prisaca lui Buburuz. Ajunge acolo, se dă pe 
lângă un știubei, se dă pe lângă altul, vede 
albine stropite cu humă. 

„Măi Buburuz, zice, tu trimeţi albine la 
furat...“ 

Fata se uită uimită și mă 'ntrebă din ochi: 
ce-i? lar Iftime Buburuz s'a încruntat și s'a 
întors spre Câmpanu: 

„Măi, tu ești haidău, nu ești prisăcar, dacă 
grăiești asemenea vorbă... 

— Măi Buburuz, zice Câmpanu, ba eu îs 
prisăcar, nu-s haidău. Eu albinele tale ți le-am 
stropit cu humă și le văd aici. Albinele tale-s. 
Eu mă duc să spun boierului, măi Buburuz, 
și nare să-ți fie moale...“ 

Moșneagul s'a uitat cu niște ochi ascuţiţi, 
cu asprime, la Dumitru Câmpanu și și-a cu- 
tremurat barba când i-a răspuns. 

„Măi! zice; la porci, —nu la albine!“ 

Și fata, înfricoșată pe prispă, lângă colțul 
păretelui, s'a uitat cu jale la mine; și parcă 
mi-a trecut o înfiorare prin inimă... 

Ne-am dus. M'am mai uitat înnapoi. Pe 


fată mo mai vedeam, iar moșneagul stă cu 
capul plecat, cu mare mâhnire, între albi- 
nele lui. 

lar Dumitru Câmpanu a băut o garafă de 
rachiu şi sa dus întrun suflet la boier, a 
căzut în genunchi și a început să se vaiete: 

„Aman! aman, cucoane! Anu’ ăsta n'ai să 
mai ai mană la prisacă... Este unu’ Buburuz, 


-care farmecă albinele și le trimite la noi de 


ne fură mierea...“ 

Când a auzit una ca asta, stăpânul rău s'a 
tulburat. Zice: 

„Care Buburuz? 

— Este unu' Buburuz, cucoane; are o 
fată... Frumoasă fată, cucoane! Și el farmecă 
albinele!“ 

Atuncea boierul s'a gândit, pe semne, mai 
mult la fată decât la.mana prisăcii lui. Bo- 
jeru-i boier. S'a sculat șa dat poruncă să-i 
puie şaua pe cal. A luat cu el un vătav și 
doi feciori boierești, l-a luat pe Câmpanu, 
m'a luat și pe mine, și hai la prisaca cu al- 
binele fermecate! 

Da’ eu atuncea eram prost. Tot nu price- 
peam ce vrea boieru’ — și nu pricepusem ce 
ludă șireată fusese Câmpanu. Ajungem noi. 
Găsim pe Buburuz cu fruntea încreţită și cu 
ochii tulburi. Mă uit eu, par'că nu-l mai cunosc. 

Boieru' nostru eră gras tarc, și cărunt. Aveă 
două bărbii și vorbeă cam pe nas. Zice: 

„Tu ești Buburuz? 

— Eu. 

— Tu ai o fată? 

— Eu am niște albine, răspunse Buburuz; 
pe care le vedeți... Muncesc la ele cu cinste, 
și văd că dela dumneavoastră îmi vine nă- 
paste. Judecată este—și văd că vine silnicie...“ 

Boieru' se mânie. 

„Măi! zice. Tu ai luat mana prisăcii mele. 
Luaţi-l, bre, puneţi-l jos, şi-i dați cincizeci 
de vergi, ca la oastea muscălească!“ 

Se răpede vătavul, se răped feciorii boie- 
rești, — iar ciocoiul, printre știubee, își face 
vânt spre căsuţă. 

Eu stam deoparte. Văd ceva alb, un obraz 
par'că, la o ferestruică, și mi s'a strâns inima. 
Şi văd deodată și pe moșneagul Buburuz 
înnălțându-se, fluturându-și bárba, și vânzo- 
lindu-se între slugi. Îl văd colea, îl văd între 


știubee, îl văd lângă boier, —și numai zăresc 
1* 

prin soare, fărmându-se o puzderie iute, un 
vârtej, — și par'că toată prisaca a început să 
bâzâie a războiu. Văd pe boier că pune mâ- 
nile la ochi și prinde să se apere, aud pe 
un fecior-boieresc suduind, — și încep să se 
frământe, încep să fugă în toate părțile, dau 
năvală la cai, caii prind să zvârlă; — șam 
fugit și eu, au umplut și ei cărările pădurii, 
apoi i-am întâlnit pe toți întrun târziu, cu 
obrajii umilaţi, puhavi, și cu ochii mititei ca 
nişte vârfuri de cuţit... 

Asta s'a întâmplat. lar peste noapte a venit 
un șirag de căruțe, a încărcat Buburuz toate 
muștele lui și s'a dus cu fată cu tot. Sa 
dus în alt colţ de țară, în altă poiană, cine 
știe unde și eu am rămas cu Câmpanu... 
Da' Câmpanu, în tufa lui, se uită la sticla 
cu rachiu, și ziceă că pe Buburuz l-au dus 
pe sus albinele, cu fată cu tot... 

Ș'așa cântec a avut șo dragoste din ti- 


nereţe ... 
Mihail Sadoveanu. 


PRAA 


CAIN.) 


— 1907. — 


l. 
În vremi demult s'a aşłernut sub glie 
Si trupul tău şi mâna vinovată, 
Dar Cain, tu păcătuirii tată, 
Tot mai resai și 'n vremea mea târzie. 


Azi creşte iarbă proaspătă, curată, 

Pe groapa ta de veşnică urgie 

Dar, vezi, păcatul pururi reînvie 

Nu l-a primit țărâna "nfiorată ... 

El s'a 'mpărţit în largul lumii noastre, 
Se sbuciumă neadormit în fire 

Pe plaiuri verzi, pe stâncile sihastre. 
Noi î-i simțim ispita "nfrigurată, — 
Nepoji ai tăi, părtași în moștenire 
Purtăm în suflet zestrea blăstămată! 


M. 


I. 
Simțeam demult suflarea de otravă 
Cum doarme ’n pieptul fraţilor de-o mamă, 
Cum din cetăți cu turnul de aramă 
Purcede ?n lunci şi ?n creşte de dumbravă. 


Vedeam cum duhul negru se destramă, 
Mă înecă funinginea grozavă 

Și desluşeam clocotitoarea lavă 

Cum se ’nfiripă nebăgată 'n seamă. 


Tu frate rău, cu inima flămândă! 
Când Aveli mii cerşetoreau iertare, 
Nu te-ai oprit în drumul de osândă! 


Păcatul tău și-a întețit avântul 
Si mai avut nici milă, nici mustrare 
Când otrăveai în urma ta pământul! 


Azi s'a aprins oceanul tău de ură, 
Azi limbi de foc despică aurora, 
Pierzarea astăzi îşi întinde hora 
Şi despletită urlă ?n bătătură. 


S'a început războiul tuturora, 

Azi strig’ acei ce mii de ani tăcură, 
Deslănţuita patimii arsură 

Azi prăpădește n trăznete Gomora! 


Bieţi munţi bătrâni! Voi gemeji azi de jale... 
De-atâtea-ori vaş fi mutat din cale, 
Voi stavila atâtor visuri moarte! 


Vaș prăvăli azi munte peste munte, 
Intre pământ şi cer vaș face punte, 
Să maud plânsul fraţilor departe! 


3) Din volumul de poezii ce se va pune sub tipar. 


Octavian Goga. 


== 

Asociaţiunea. 


— Adunarea generală din. Șimleu. — 


|. Problemele Asociaţiunii. Adunările ge- 
nerale ale Asociaţiunii și ale Societăţii 
pentrufond de teatru român câștigă o 
importanță din ce în ce mai mare. Ele sunt, 
astăzi, aproape singurele adunări, cari întru- 
nesc floarea cărturărimii dela noi — fără deo- 
sebiri confesionale — pentru a se ocupă de 


instituțiuni se apropie de vârsta lor semi- 
centenară. 

Cauzele activității lor încete sunt nenu- 
mărate și mai ales foarte complicate; sunt 
greu de stabilit și greu de înlăturat, având 
rădăcini adânci în starea noastră socială 
și în conformația sufletului nostru. Dacă 


Dela Adunarea generală a Asociaţiunii la Şimleu: Comitetul central şi alţi fruntaşi la masa presidială din biserica gr. cat. 


Dr.L.Lemeny, Em. Ungureanu 


P 
I F. Negruţiu, Dr. C. Popescu, Protop. Domide, A Vătăşan, 


problemele culturale ale neamului nostru. Și 
trebue să mărturisim, cu sinceritatea omului 
ce-și cunoaşte greșelile tot așa de bine ca 
și calităţile, că nici una dintre cele două 
instituțiuni culturale mau găsit cu ușurință 
mijloacele cele mai potrivite pentru realizarea 
scopurilor ce le urmăresc. Ambele s'au fră- 
mântat multe decenii, să nimerească cărările 
drepte ale activității lor şi, de bună seamă, 
vina nu e numai a celor puși în fruntea lor, 
dacă, în bună parte, frumoasele „programe de 
muncă“ și amănunţitele „planuri de acțiune“ 
își așteaptă și astăzi înfăptuirea, când ambele 


. Cosma, A. Bârseanu, Al. Barbolovici, O.C. Tăslăuanu, 


G. Pop de Băsești. 


am puteă să le descoperim, cu sânge rece, 
având în vedere numai aflarea adevărului, 
bineînțeles că mintea multora Sar limpezi, 
puterea de acțiune rodnică ar crește și rea- 
lizarea scopurilor, cari au dat ființă celor două 
instituțiuni culturale, ar fi mult mai ușoară. Dar 
cel ce se încumătă să descopere aceste cauze, 
cu obiectivitatea omului iubitor de adevăr, se 
găsește întotdeauna față în față cu tradițiile 
scumpe ale trecutului, cu susceptibilitățile 
sentimentale ale prezentului, de cari trebue 
să țină seama și cari îl silesc să renunțe la 
sinceritate, îl fac să le învăluiască cu dibăcie 

în podoabe stilare, cari farmecă pe cei mulți, 
fără să le înlesnească și înțelegerea fondului 
de adevăr, cuprins în frazele frumos alcătuite. 
Aşa că nu e nici o mirare, dacă înlăturarea și 
înlocuirea acestor cauze întârzie an de an, 
din adunare generală în adunare generală. Și, 


r 


Satmary: Câmpulungeancă. 


prin urmare, atât Asociațiunea cât și So- 
cietatea pentru fond de teatru român 
își urmează viața într'o statornică sentimen- 
talitate, în neîntrerupte dorințe de a face mult, 
— reuşind, în realitate, să facă foarte puțin. 
Ambele instituțiuni rămân oglinda credin- 
cioasă a înaintării firești a poporului nostru, 
trezit de curând la conștiința de sine, nelămurit 
încă asupra rostului său în lume și lipsit de 


experiența matură, care să-l poată lumină în 
îndrumarea vieţii lui viitoare. 

Totuși, în ce privește Asociaţiunea, dacă 
voim să aflăm cauzele activităţii ei încete, ma- 
vem decât să recitim minunatul discurs de 
deschidere al dlui Andreiu Bârseanu, rostit 


Satmary: Severineancă. 


cu atâta vervă și cu atâta căldură la adu- 
narea generală din Șimleu. În acest discurs 
e învitat fiecare Român, să-și pună mâna pe 
inimă și să mărturisească, „dacă și-a făcut pe 
deplin datoria față de frații săi de aceeași limbă 
şi de acelaș sânge“ în cadrele Asociațiunii. Și 
dacă toți oamenii de bine vor încercă să-și ispi- 
tească conștiința și vor răspunde la această în- 
vitare, atunci desigur că o bună parte dintre 

cauzele cari au împiedecat Asociațiunea 
să desfășure o activitate întru toate mulțumi- 
toare, vor fi descoperite. Și dacă recunoa- 
șterea greșelelor din trecut ne va puteă hotări 
pe toți la îndreptarea lor în viitor, atunci 


Vom insistă asupra acestor probleme, fi- 
indcă, deși formularea lor ni se pare destul 
de limpede, au avut nenorocul de a se res- 
frânge în câteva minţi, într'o lumină falșă. 

Cetitorii ne vor iertă, dacă, pentru înțele- 


Satmary: Tip din Mehadia. 


înaintarea și întărirea primei noastre insti- 
tuțiuni culturale va fi asigurată. 

Călăuzit tot de dorinţa unei îndreptări în 
spre mai bine, comitetul central a căutat să 
lămurească, în raportul său cătră adunarea 
generală, problemele culturale, cari, în mar- 
ginile puterilor de cari dispunem și între îm- 
prejurările de astăzi, pot aveă sorții unei 
rezolvări norocoase. 


Satmary: Tip din Gorj. 


gerea lor mai ușoară, ne vedem siliți a ac- 
centuă, în treacăt, câteva idei principiare, îm- 
prumutate dela filozoful german Fr. Paulsen’). 
Aceste idei, fiind de ordin general, ne pot lä- 
muri asupra multor chestiuni de educaţie. 


1) Das Moderne Bildungswesen, în „Die Allgemeinen 
Grundlagen der Kultur der Gegenwart“, Th. |. Abth. |. 
Verlag von B. G. Teubner. Berlin -Leipzig, 1906, 
pag. 54—86. 

Comitetul central, în fixarea problemelor 
culturale ale Asociaţiunii, a ținut seama de 
principiile educative, cari se aplică oricărei 
societăți moderne. Poporul nostru din Un- 
garia, deși se găsește pe o treaptă inferioară 
a civilizației, totuși îl putem înșiră între po- 
poarele culte și prin urmare îl putem supune 
reguielor sociale pe cari le întâlnim la po- 
poarele culte. La aceste, societatea prezintă 
întotdeauna o divizare dublă și anume: o 
divizare după prestațiunea muncii sociale, 
care împarte societatea în profesiuni, și o di- 
vizare după avere, care dă naștere claselor 
sociale. Ambele divizări influențează și de- 
termină feliul educaţiei la toate popoarele 
culte. Pe noi aici ne interesează mai mult 
prima divizare, care ne poate da și cheia 
pentru deslegarea problemelor ce le urmărim. 
Divizarea a doua o eliminăm, fiindcă ea trebue 
privită și judecată din “alt punct de vedere, 
pe care l-am accentuat altădată, și fiindcă in- 
fluența ei asupra educației există numai în 
practică, fără să poată fi susținută științifi- 
cește în teorie. 

Evoluţia societății noastre, creând și la 
noi împărțirea muncii, întocmai ca la popoa- 
rele culte, educaţia a trebuit și trebue să 
urmărească desăvârșirea puterii de muncă 
a fiecărei grupe sociale. Căci vedem cu toții că 
societatea românească, ca oricare alta ajunsă la 
otreaptă a civilizației, presupune și posedă 
funcțiuni și organe creatoare și conducătoare, 
cari trebue să se sprijinească și să se comple- 
teze reciproc. (E altă întrebare, dacă și în 
realitate se respectă principiul moral și social 
al ajutorului mutual.) Din punct de vedere 
al prestațiunii muncii există adecă, în orice 
societate modernă: pe deoparte activitatea 
brațelor muncitoare, iar pe de altă parte mij- 
locitorii, conducătorii muncii corporale şi 
îndrumătorii vieții. intelectuale. Fiecare dintre 
aceste grupuri îndeplinește o funcțiune ne- 
cesară oricărei ordini sociale moderne, iar 
suma activităţii lor constitue viața neamurilor. 

In sânul fiecărui neam aceste grupuri pri- 
mesc în școale o creștere corăspunzătoare 
profesiunii — adecă funcţiunii — ce-o în- 
deplinesc în societate. De aici urmează ne- 
cesitatea diviziunii instrucției școlare în gru- 
pările mari: pe deoparte a școalelor poporale, 


pe de altă parte a școalelor secundare, aca- 
demii și universități. 

Astăzi, când principiile aşa numitei „Pădago- 
gik von unten“, adecă care are în vedere numai 
însușirile naturale ale individului, numai ap- 
titudinile şi inclinaţiunile lui firești, cuceresc 
teren tot mai larg, fiecare individ din societate 
are libertatea să se pregătească pentru orice 
profesiune. Așa încât valorile morale și in- 
telectuale ale indivizilor se pot validită spre 
binele și fericirea socială. Zic spre binele şi 
fericirea socială, fiindcă toate calităţile in- 
dividuale numai întru atâta pot fi apreciate 
și pot aveă o valoare, întrucât ele contribue 
la înaintarea, la desăvârșirea societății din 
care individul face parte. 

Cunoscând în liniamente generale ideile 
călăuzitoare cari determină astăzi educaţia 
școlară a societăţii, ne putem întoarce la pro- 
blemele Asociaţiunii. 

Reuniunile culturale au de scop completarea 
educaţiei școlare. Și o însoţire cum este Aso- 
ciaţiunea, care îmbrăţisează toate problemele 
culturale ale neamului nostru, nu poate fi 
călăuzită în formularea problemelor ei, decât 
de aceleași principii cari călăuzesc și edu- 
cația școlară. Trebue, prin urmare, să-și dea 
silința să afle mijloacele cele mai potrivite, 
cele mai practice pentru a veni în ajutorul 
educației grupurilor sociale, cari alcătuesc 
viața neamului nostru. Aceste sunt: pe deo- 
parte țărănimea, iar pe de altă parte cărtu- 
rărimea. Fiecare dintre aceste două grupuri 
aşteaptă sau trebue să aștepte dela Aso- 
ciaţiune o completare, o desăvârșire a edu- 
caţiei în vederea funcțiunii ce-o îndeplinesc 
în societate. De unde urmează că altele vor 
fi mijloacele educative ale păturei țărănești 
şi altele ale păturei cărturărești. 

Și atât comitetul central cât și adunarea 
generală din Șimleu au căutat să îndepli- 
nească, după putință, cerințele acestui prin- 
cipiu educativ, întru cât au statorit următoarele 
mijloace cu ajutorul cărora Asociaţiunea poate 
desăvârși, deocamdată, educaţia celor două 
grupuri ale neamului nostru: 

|. Pentru cărturari a hotărît să publice o 
revistă științifică literară și să aranjeze con- 
ferințe în centrele românești mai însemnate. 

II. Pentru țărani a hotărît să scoată 

fiecare lună o broșură din Biblioteca poporală 
a Asociaţiunii, să aranjeze prelegeri poporale 
la sate cu ajutorul despărțămintelor și cu 
ajutorul unui agronom specialist, pe care-l 
va angaiă în cursul anului viitor și, în sfârșit, 
să îndemne pe învățători, prin premii, să țină 
cursuri pentru analfabeți, pentru cari va pre- 
găti și un abecedar special. 

Aceasta nu înseamnă, însă, că comitetul 
central și adunarea generală face o „diferen- 
țiare între nizuințele cărturărimii și ale ță- 
rănimii“, cum afirmă, din bun senin, unul 
dintre ziarele noastre. Ci înseamnă că încearcă 
să afle mijloacele cele mai potrivite pentru 
a se îngriji de educația fiecăruia dintre cele 
două grupuri, în vederea funcțiunii ce-o în- 
deplinesc în societate. Pentru țărani trebue 
să întrebuințeze mijloacele, cari desăvârșesc 
cunoştinţele în vederea muncii corporale, iar 
pentru cărturari mijloacele cari desăvârșesc 
cunoștințele în vederea vieții intelectuale. 

Dacă sunt însă deosebiri — și e firesc să 
fie — în mijloacele cari se întrebuințează 
pentru educaţia celor două grupuri, „nu pot 
fi deosebiri în ceeace privește caracterul 
culturii noastre naționale“ — cum ne spune 
în discursul de deschidere di Andreiu Bâr- 
seanu. Caracterul acestei culturi trebue să 
se întemeieze pe „însușirile caracteristice ale 
poporului nostru“ și atât în viața intelec- 
tuală cât și în cea practică trebue păstrat cu 
sfinţenie. 

Deosebirea miiloacelor de educație nu poate 
pune deci, în opoziţie, interesele culturale 
ale cărturărimii cu interesele culturale ale 
țărănimii, cum” pretinde pomenitul ziar că 
rezultă din raportul comitetului central cătră 
adunarea generală. Aceste mijloace, din po- 
trivă, se întrebuinţează tocmai pentru înain- 
tarea şi întărirea cărturărimii și a țărănimii 
în vederea intereselor comune ale neamului 
nostru. Fiecare dintre ele îndeplinește o func- 
țiune socială, care trebue să se completeze 
şi să se sprijinească reciproc în toate împre- 
jurările vieţii, căci „între cărturarii noștri şi 
între săteni nu poate să fie nici o deosebire 
de interese, nici o deosebire de aspirațiuni. 
Cu toții suntem fiii aceleiaşi familii, vaza 
unuia este vaza tuturor, binele unuia este 
și binele celuilalt, iar durerea orișicăruia 

din membri familiei se resfrânge asupra fa- 
miliei întregi“ '). De aceea deviza noastră 
trebue să fie: 

„Totul pentru cultura noastră, pentru 
asigurareaviitorului neamului nostru“.’) 

Ceice pretind — cum face pomenitul ziar — 
că mijloacele de educaţie trebue să fie ace- 
leași pentru neamul întreg, fără să se ţină 
seamă de funcțiunile sociale ce le îndeplinesc 
(sau ar aveă să le îndeplinească) diferitele 
categorii de oameni în viața practică, poate 
nici nu-și dau seama că profesează principiile l 
sau ale unui idealism deplasat sau ale unui 
democratism radical, singurele cari nu admit 
ca educația să se facă în vederea deosebitelor 
profesiuni. Reprezentanţii acestor principii 
afirmă că educaţia are de a face cu oameni, 
nu cu viitori profesioniști sau cu indivizi apar- 
ținători claselor sociale. Natura, după aceste 
teorii, nu cunoaște astfel de deosebiri; ea 
înzestrează copiii cu aptitudini egale și pe 
toți îi destină pentru o egală perfecțiune în 
cultura intelectuală. Aceste idei nu se pot și 
nu se vor puteă aplică întru toate nici în 
educaţia școlară, unde sufletele sunt în for- 
maţiune, unde fiecare individ e mai mult sau 
mai puţin o enigmă. Întotdeauna chiar şi 
școala va trebui să țină seamă de deosebi- 
rile dintre indivizi, create de natură și cari 
nu se pot tăgădui. Cu atât mai greu sunt de 
aplicat aceste principii din partea unei în- 
soțiri culturale cum e Asociațiunea, care trebue 
să ţină seamă, în alegerea mijloacelor cu 
ajutorul cărora vrea să-și realizeze scopurile, 
de realitatea unei anumite ordini sociale, cu 
oameni ce-și au deja rostul lor, ocupaţia lor 
hotăriîtă în societate. A cere dela dânsa să 
întrebuințeze aceleași mijloace pentru edu- 
cația cărturărimii și a țărănimii, înseamnă a-i 
cere să răstoarne ordinea socială existentă, 
înseamnă a așteptă dela dânsa să nu fină 
seamă de trebuințele practice nici a uneia 
nici a alteia. Astfel de dorințe imposibile, 
bineînţeles, că numai autorul lor le poate luă 
în serios. Că unele mijloace — cum sunt de 
pildă cele literare — se pot întrebuință deopo- 
trivă, deși nu în toate, atât pentru educaţia 
cărturărimii cât și a țărănimii, e adevărat. 


1) A. Bârseanu. Discursul de deschidere. 
* 

De aici nu urmează însă că țăranii vor puteà 
ceti cu folos documentele din revista „Tran- 
silvania“, nici că pătura cărturărească se va 
mulțumi cu broșurile „Bibliotecii poporale“. 
Chestiunea părându-ni-se destul de limpezită, 
putem trece mai departe. 

Raportul general al comitetului central cătră 
adunarea generală accentuiază că Asocia- 
iunea trebue să aibă mai ales îndatorirea 
de a munci pentru răspândirea învățăturii la 
sate, fiindcă și intențiunile fundatorilor ei 
„erau să creeze mai mult o instituțiune, în 
cadrele căreia fruntașii luminaţi ai neamului 
să lucreze, în deplină conștiință a chiemării 
lor, pentru lăţirea culturii în popor, pentru 
a-i îmbunătăți mijloacele de existență“. Ace- 
leași vederi le-am auzit și în discursul de 
deschidere al dlui Andreiu Bârseanu. Moda- 


litățile răspândirii culturii în popor a preo- 


cupat mai mult și desbaterile adunării ge- 
nerale din Șimleu. Cu ocazia acestora s'au 
spus din partea unor preoți — cari e bine 
că au avut curajul de a le spune — multe ade- 
văruri dureroase. Unul dintre ei nu s'a sfiit 
să spună, în plină adunare, marele adevăr, 
că, în părțile Sălagiului, Asociaţiunea 
astăzi e tot așa de necunoscută țăranilor ca 
și cu 30 de ani înainte, când sa ținut prima 
adunare generală în Șimleu. Adevărul acesta 
e aproape general. Atât în Șimleu, cât și 'n 
alte părți cu mult mai apropiate de centru, 
am avut ocazie să-l constat singur. În Șimleu 
am zărit un țăran, destul de inteligent, care 
a urmărit două zile cu toată încordarea de 
care eră capabil ședințele Asociaţiunii. lar 
când l-am întrebat ce a înțeles el din adu- 
narea asta mare, eră foarte încurcat. Oricum 
l-am învârtit în întrebări nu mi-a putut da 
nici un răspuns limpede. Un cărturar, tot așa 
de dumerit asupra rostului Asociaţiunii ca și 
țăranul meu, întrebă cu un zimbet ironic: 
„Toate bune, dar ce folos material au avut 
țăranii dela adunarea asta?!“ Părintele Flonta 
a spus, cu ocazia desbaterii raportului ge- 
neral, că până când Asociațiunea nu va 
ști legă materialicește pe țărani de ea, prin 
înființarea de tovărășii, nu va puteă trezi in- 
teresul țăranilor față de străduințele Aso- 
ciațiunii. 

Toate aceste dau de gândit celor chemați 


să. conducă Asociaţiunea, îndemnându-i să 
îndrepte activitatea ei într'o direcție practică, 
interesându-se mai mult de întărirea vieții 
materiale a țărănimii, care e baza vieţii cul- 
turale a oricărui popor. 

Cea mai bună dovadă a interesului ce l-a 
putut deșteptă Asociaţiunea în Sălagiu, 
cu ocazia adunării generale sunt încassările 
ce s'au făcut, cari abia ating cifra de 1000 
de coroane. 

II. Activitatea Asociaţiunii. O instituțiune 
culturală, care are abia 1737 de membri, deşi 
se extinde asupra întregului teritoriu locuit 
de Români din Ungaria și deși există aproape 
de 50 de ani, e foarte firesc să se mulțu- 
mească cu o activitate foarte modestă. Ori 
câte programe de muncă s'ar alcătui, vor 
rămâneă literă moartă, dacă vor lipsi mijloa- 
cele materiale și oamenii, cu ajutorul cărora 
să se poată duce la îndeplinire. Lipsa mem- 
brilor explică, în bună parte, lipsa unei acti- 
vități intensive în sânul Asociațiunii. Şi 
poate că au dreptate și ceice afirmă con- 
trarul, că lipsa unei activități e cauza lipsei 
de membri. E un cerc viţios din care e foarte 
anevoie de scăpat. Dacă aceste fenomene s'ar 
mărgini numai la Asociaţiune, desigur că 
ar trebui să căutăm cauzele numai în sânul 
acestei instituțiuni. Dar aceleași frământări 
ale neputinții, aceleași tânguiri ale nemulțu- 
mirii le întâlnim aproape în toate manifesta- 
țiunile noastre culturale. Toate reuniunile 
osândesc lipsa de sprijin a publicului, toate 
gazetele și revistele se plâng că nu sunt 
cetite, abonate, scriitorii că nu sunt cetiți și 
apreciaţi, artiștii tot așa. Publicul, la rândul 
lui, nu e mulțumit cu activitatea reuniunilor, 
cu gazetele și revistele ce i se oferă, cu 
scriitorii și cu artiștii. Valurile acestei ne- 
mulțumiri cutropesc viața noastră publică și 
ne încătuşează statornic înaintarea culturală. 
Cauza fundamentală a acestui cerc vițios în 
care ne învârtim, credem că e lipsa unei idei 
călăuzitoare limpezi în viața noastră socială 
spre un scop bine determinat, dar mai ales 
alegerea mijloacelor pentru realizarea acestei 
idei. Altfel nu se pot explică și înțelege ne- 
sfârșitele dibuiri, poticniri, cari țin umbră 
înaintării noastre. Se vede însă că e o lege 
a firii de a ne sbuciumă în neîntrerupte în- 

cercări și greșeli pentru a ne puteă apropiă 
de o soartă mai bună, deo viață mai înțeleaptă, 
mai luminată. 

Activitatea Asociațiunii în cursul anului 
1907 se mărginește mai mult numai la în- 
cercări, dintre cari cea mai de frunte e cea 
de a trezi despărțămintele la o hărnicie con- 
știentă, statornică și unitară. Dintre cele 49 
de despărțăminte, câte a avut Asociațiunea 
cu sfârșitul anului 1907, numai 13 au desfă- 
șurat o activitate mulțumitoare, celelalte abia 
au dat semne de viață. Pentru a le înlesni 
îndeplinirea chemării, comitetul central a în- 
ceput să le micșoreze teritorul, dismembrân- 
du-le în mai multe despărțăminte. De reor- 
ganizarea lor se leagă multe nădejdi. Acti- 
vitatea principală a despărțămintelor a fost 
ținerea prelegerilor poporale. Numărul total 
al acestora, în cursul anului 1907, e de 341; 
s'au ținut îndoit așa de multe ca în anul 1906. 
Aproape jumătate din întregul prelegerilor 
au tratat chestiuni practice, din domeniul 
economiei. Trei părți din totalul prelegerilor 
au fost ţinute de preoți și de învățători. 
Pentru ţinerea acestor prelegeri s'a cheltuit 
suma de 1252 cor. Unele dintre despărță- 
minte au împărţit premii pentru încurajarea 
diferitelor ramuri ale economiei și pentru alte 
scopuri social-culturale. Despărțământul Brad 
a ținut și cursuri pentru analfabeți. Unele 
despărțăminte s'au îngrijit de creșterea na- 
_ţională a ucenicilor şi calfelor de meseriași 
și neguțători. 

Asociaţiunea cu sfârșitul anului 1907 are 165 
de agenturi și 230 de biblioteci poporale. Din 
partea despărțămintelor s'au mai împărţit între 
țărani, în cursul anului 1907, 3820 de broșuri. 

„Biblioteca poporală a Asociațiunii“ s'a 
înmulțit cu 2 broșuri: „Comuna Viitorul“ de 
Romul Simu și „Povestiri“ de loan Pop Re- 
teganul cu o prefață de Oct. Goga. 

Secțiunile științifice-literare au terminat 
următoarele lucrări: secția istorică: Dicţio- 
narul numirilor de localităţi cupo- 
porațiuneromână de pe teritorul sta- 
tului ungar, lucrat de d-nii Silvestru Mol- 
dovan și N. Togan; secția literară: Descân- 
tece din Banat, culese și însoţite cu o pre- 
față de dl Enea Hodoș, și „Viaţa și activi- 
tatea lui Al. Papiu Ilarian“ de dl Dr. 1. Raţiu. 


Averea totală administrată de Asociaţiune 
cu sfârșitul anului 1907 e de 896,899 cor.; pre- 
zintă o creștere de 14,688 cor. față de anul 
1906. Datoriile Asociaţiunii sunt de 57,415 cor. 

În şcoala civilă de fete a Asociațiunii au 
fost înscrise, în cursul anului 1907/08, 143 de 
eleve. În internatul școalei au fost adăpostite 
105 eleve. Veniturile școalei au fost de 
65,756 cor. 75 fil. iar cheltuelile de 58,171 cor. 
18 fil. 

Muzeul Asociaţiunii s'a îmbogățit cu obiecte 
destul de puține, parte cumpărate, parte dă- 
ruite. Adunarea generală a și decis angajarea 
unui custode a! Muzeului, care să se îngri- 
jească de aranjarea și înzestrarea lui. 

Aceasta e, în liniamente generale, activitatea 
Asociaţiunii în cursul anului 1907, care 
merită să fie cunoscută de cât mai mulți. 

Pentru anul viitor sau luat dispoziţii să 
se desfășoare o activitate și mai bogată, care 
desigur va deșteptă în cercuri tot mai largi 
interesul față de Asociaţiune. 


III. Conferințele. Scriitorul acestor rânduri a ținut la 
adunarea generală din Șimleu o conferință, vorbind des- 
pre „Prozatoriinoştri tineri“. S'a arătat cum litera- 
tura mai nouă s'a născut sub influinţa poeziei lui Coşbuc 
şi, mai ales, sub influinţa studiului istoriei naţionale. 
Mai ales acest din urmă a contribuit foarte mult la tre- 
zirea conştiinţei naţionale. Scriitorii tineri şi-au dat 
seama că poporul nostru, care a trăit atâtea veacuri sub 
atâtea juguri străine, păstrându-și simţul şi inima cu- 
rată, îşi are firea sa hotărâtă, care e chemat să dea 
creaţiuni artistice mari pentru viitor; că viaţa acestui 
popor evrednică să fie statornicită în forme artistice par- 
ticulare, proprii sufletului românesc. Sentimentul naţio- 
nal a îndrumat pe scriitorii tineri să caute subiecte de in- 
spiraţie parte în trecutul nostru, parte — și mai ales — 
la ţară, unde e mai curată firea poporului nostru. lar 
când scriitorii tratează subiecte dela orașe, se îndreaptă 
sau spre boierimea patriarchaiă sau spre muncitorii 
necăjiţi şi săraci din mahalalele oraşelor. 

Dintre scriitorii mai tineri s'a vorbit despre proza- 
tori, fiindcă aceştia sunt adevărații creatori ai curen- 
tului aşa numit românesc în mişcarea literară a 
deceniului nostru. Reprezentanţii acestora sunt trei: 
Mihail Sadoveanu, C. Sandu-Aldea şi loan Agârbiceanu, 
un moldovean, un muntean şi-un ardelean, întocmai 
ca 'n balada poporală „Mioriţa“. Nota comună a crea- 
țiunilor lor e romantismul, care-i nota de înrudire şi 
cu literatura veche. Sentimentele stăpânesc sufletele 
eroilor; imaginaţia îi îmbracă în podoabe poetice. 

Subiectele primelor Povestiri ale lui Sadoveanu 
Sunt luate din lumea boierilor moidoveni, cu sufletul 
urzit din iubire de moşie şi din cruzime, din lumea 
voinicilor de codru şi din cea a pribegilor. Se insistă 

asupra bucății Cosma Răcoare, frate de cruce cu 
Ivanciul Leul (Sadoveanu), cu Simu Baltag şi Mitrea 
Cazacu ai lui Sandu-Aldea, cu Dan Jitarul şi Hoţul ai 
lui Agârbiceanu. 

Acești oameni năpraznici, ciopliți din cremene, în 
cari clocotește puterea de viaţă, nu-și fac întâmplător 
intrarea în literatură. Ei sunt simbolul, nota funda- 
mentală a mişcării literare mai tinere, care are nevoie 
de astiel de eroi, ca să-şi dovedească prisosul de 
viață ce trăieşte în sufletul scriitorilor. 

În povestirile de mai târziu Sadoveanu se apropie 
tot mai mult de viața dela sate şi de cea din maha- 
lalele oraşelor de provincie. În aceste bucăţi roman- 
tismului îi ia locul un realism înviorat doar de poezia 
naturii. Apropierea în realitate nu e uşoară; voind să 
o faci nemuritoare în artă, adeseori rişti că te pierzi 
în labirintul amănuntelor prea puţin atrăgătoare. Se 
citează Floarea ofilită, în care se descrie viaţa 
unor oameni tot aşa de interesantă ca şi paginile pe 
cari le ocupă în literatură. Tot aşa sunt şi unele po- 
vestiri ale lui Agârbiceanu, care aşterne pe pagini tot 
aşa de lungi viaţa săracă în duh a unora din inteli- 
genţa noastră. Apropierea de realitate a lui Sadoveanu 
a dat însă mai târziu bucăţi de o valoare superioară, 
cari şi-au ajuns culmea în nuvela „Haia Sanis“ din 
„Viaţa Românească“. Se analizează câteva bucăţi 
realiste din volumele „Dureri înnăbuşite“, din Pove- 
stirile din războiu şi Amintirile căprarului Ghiorghiţă. 
Se arată şi deosebirea dintre fondul acestor povestiri 
şi fondul povestirilor socialiste, de pildă „Mi-a cântat 
cucu ?n faţă“ de Paul Bujor, cari sunt scrise cu tendinţe 
antimilitariste. Sadoveanu descrie realitatea, în pove- 
stirile lui cu subiecte din viaţa soldățească, fără nici 
o tendință afară de cea artistică. Dovada cea mai bună 
e că Sadoveanu are pagini de o frumseţe rară, vor- 
bind de vitejia soldaţilor în războiu. Se citează exemple. 
Sadoveanu descrie pe flăcăii din războaie în aceleaşi 
colori de duioşie şi acasă la gospodăriile lor. Ni-i în- 
făţişează cu sufletul stăpânit de patimi, cu o îndărăt- 
nică dragoste de moşie, cu toate umbrele şi luminele 
unor firi simple, dar întregi. Ascultătorilor li se re- 
comandă volumul „La noi în viişoară“. 

În zugrăvirea vieţii țărănești poate cel mai puternic 
scriitor din generaţia tânără e C. Sandu-Aldea. La 
dânsul izbucneşte firea aprigă, înflăcărată a ţăranului 
român. În oamenii lui din cele trei volume: „În urma 
plugului“, „Două neamuri“ și „Pe drumul Bărăganului“ 
isbucneşte par'că întinerirea, împrăvărarea literaturii 
noastre. Paginile lui Sandu împrăștie o „mireasmă 
înviorătoare de pământ reavăn“, de care plugarii se 
alipesc cu dragoste amestecându-şi sudorile cu țărâna 
lui. Se cetește o pagină în care se descrie munca su- 
biimă de pe câmp a plugarilor noștri şi inceputul 
Clăcașilor lui Goga, pentru a se dovedi înrudirea 
sufletească a scriitorilor noştri mai tineri, pentru a se 
arătă spiritul nou de o desăvârşită frumseţe, care 
înzestrează literatura românească cu pagini ce pot 
împodobi orice literatură cultă. Asemenea pagini, în 
cari se descrie truda ţăranilor, nu se poate să nu 
înduioşeze, să nu trezească în suflete sentimente de 


milă față de aceşti mucenici nerăsplătiţi ai ogoarelor; 
nu se poate să nu aprindă în sufletele tinere fulgere 
de răzvrătire și de răsbunare împotriva ruşinei de 
veacuri, care îngenunche milioanele dătătorilor de 
pâne, care încătuşează cinstitele mâni arse de soare, 
din truda cărora trăieşte a lumii sărbătoare, toată fe- 
ricirea celor ce se cred mari în lumea asta. 

Paginile literaturii noastre de astăzi nu sunt capri- 
ciite unor oameni cari se îndeletnicesc cu tainele fru- 
mosului; în această literatură trăieşte sufletul unui 
neam întreg, în creațiunile scriitorilor noştri tineri pal- 
pită puterea artistică a poporului nostru tânăr, menit 
să îmbogăţească literatura naţională şi universală cu 
opere nepieritoare. 

În legătură cu opera lui Sandu se vorbește de rolul 
ce-l are natura în literatura mai nouă. Se arată că na- 
tura nu e numai o podoabă, nu e numai un cadru, 
în care se desfăşură viaţa eroilor din: povestiri. În su- 
fletul scriitorilor noştri mai tineri dragostea de natură 
e organică, întocmai ca şi la țăranul nostru. Ei nu-descriu 
natura pentru natură, nu apelează la dânsa fiindcă e 
la modă, ci ea completează, e nedespărţită de stările 
sufletești ale eroilor din povestiri. Se citează un exemplu 
din Sandu. 

Ca şi Sandu-Aldea, — care dintre scriitorii din Ro- 
mânia e mai apropiat sufletește de noi, fiindcă are 
mai multe şi mai intime note de înrudire cu sufletul 
țărănimii — loan Agârbiceanu, care pentru noi e cel 
mai preţios, cel mai important, fiindcă e mai aproape 
de sufletul nostru, opera lui e suflet din sufletul nostru, 
şi-a început cariera literară cu un volum închinat pă- 
turei în mijlocul căreia a crescut; țărănimii. El e con- 
tinuatorul lui loan Slavici, primul care a scris fiovele 
țărănești, şi al lui loan Popovici-Bănăţeanul. Şi nu e 
numai un continuator, căci opera lui înseamnă şi un 
progres în literatura noastră a Românilor din Ungaria. 
Agârbiceanu descrie sau pe ţărani sau pe domnii eșiţi 
din ţărani şi adeseori ne zugrăveşte cu mult realism, 
uneori poate cu prea multă tendinţă, conflictul dintre 
domni şi ţărani. Forţa lui Agârbiceanu e mai ales în 
descrierea oamenilor dela ţară. Cunoaşte indeosebi 
pe ciobani şi pe jitari şi ni-i ştie zugrăvi prin acțiune 
şi dialog, de reinvie în fața noastră (Căprarul, Cula 
Merecuţ). Tot cu atâta putere ne redă tipurile de preoţi 
dela sate, pe cari îi învăluie într'o atmosferă de sim- 
patie şi duioşie. Se citeşte un fragment din scrisoarea 
popii „Vasile Todoran“, care a fost cea mai gustată 
din toate citaţiile conferenţei. 

Se înşiră. şi se caracterisează pe scurt operile celor- 
lalţi scriitori tineri din România: loan Adam, Al. Ca- 
zaban, Em. Gârleanu, loan Bârseanul, N. Dunăreanu, 
loan Ciocârlan. lar dela noi din Ardeal se vorbeşte, 
pe lângă Z. Bârsan și G. Stoica, în special de Al. Ciura, 
un suflet de artist de o fineţe remarcabilă, care, ca 
întotdeauna, a fost neîndreptăţit şi de astădată, vor- 
bindu-se prea puţin despre el. 

Conferinţa se încheie cu următoarele cuvinte: 

Mi-ar păreă bine, dacă aş puteă recomandă ope- 
rile scriitorilor noştri tineri tuturor celor de față, între 
cari zăresc şi câteva feţe de țărani. 

Nu o pot însă face, fiindcă, durere, ei ar înţelege » trebue să facem mai mult decât am făcut până acum, 


prea puţin din arta noastră cultă. Vina desigur nu e 
numai a ţăranilor ci și a noastră a tuturora, cari avem 
datorinţa de a ne îngriji mai cu dinadinsul de educaţia 
lor culturală. 

Nu este prilej mai potrivit decât adunările generale 
ale aşezământului nostru, creat anume pentru litera- 
tura şi cultura poporului român, ca să ne îndemnăm 
unii pe alții la o muncă cât mai intensivă pentru răs- 
pândirea culturii în pătura largă a țărănimii; — să ne 
aducem mereu aminte, Doamnelor şi Domnilor, că 
viitorul neamului nostru şi conştiinţa datoriei ne im- 
pune să „întindem cât mai des ţăranilor potirul de 
aur cu beutura fermecătoare, de întinerire, a sfintei 
culturi“. 

Unii dintre DVoastră vor zice că şi scriitorii sunt 
de vină că nu scriu pe înţelesul tuturor. Poate că au 
dreptate, deşi artei nu se cade să-i cerem să se co- 
boare la nivelul mulțimii — ci tocmai contrarul: să 
ridice mulţimea la nivelul ei. Totuşi scriitorii ar putea 
urmă sfatul înțelept al stareţului poeziei româneşti, 
Alexandru Viahuţă, pe care-l dă tuturor purtătorilor 
ai cuvântului: 


Voi, căror vi s'a dat solia sfântă 
De preoţi ai acestei mari puteri; 
Voi, în al căror suflet se frământă 
Întunecate valuri de dureri. 


Și gânduri de-un întreg popor gândite — 
— Nu duceţi minunatul vostru dar 
Ofrandă mânilor nelegiuite; 

Ci, ca pe sfânta masă din altar 


A 'mpărtăşirii taină preacurată, 
Așa cuvântul să vi-l pregătiţi 

Ca mii de inimi la un fel să bată, 
Și miilor de veacuri să vorbiţi! 


S'au dăruit bibliotecii despărțământului din partea 
comitetului central operile scriitorilor tineri, iar revista 
„Luceafărul“ a dăruit peste 200 de volume din operile 
scriitorilor apărute ìn editura noastră. 


* 


D! Romul Simu a ţinut o Conferenţă eco- 
nomică. Conferenţiarul a aruncat o privire asupra 
situaţiei noastre economice şiasupra căilor 
ceartrebui să urmăm pentru îmbunătăţirea 
acesteia, dând un întreg plan de lucrare, în scopul 
unei desvoltări sănătoase a economiei noastre naţio- 
nale. Astfel vorbește despre progresul ce l-am rea- 
lizat pe toate terenele economice: al agriculturii 
și anexelor ei, al industriei textile, al indu- 
striei agricole, al meseriilorșiindustriei, al 
comerciului, pe terenul financiar-economic 
și al însoţirilor sau tovărășiilor. 

Se adresează bărbaţilor — cărturari, meseriaşi, CO- 
mercianţi şi plugari — şi femeilor sătence şi celor culte. 

Progresele realizate, mai ales în cursul celor 60 
ani din urmă, le numește mici începuturi pentru a căror 
desvoltare noi cărturarii și toate aşezămintele noastre 


înlăturând nenumăratele piedeci ce se pun în calea 
acestor progrese, cum sunt: luxul, risipa, dorin- 
tele pentru o viaţă uşoară, fără muncă și 
fără prevedere, alcoolismul, încurcarca în 
datorii ș. a. 


„În lucrarea aceasta — spune conterenţiarul — vom 
urmă ca și plugarul cuminte, care face şanţuri pentru 
secarea bălților nefolositoare şi care schimbă dealu- 
rile şi nisipurile sterpe în locuri roditoare, răspândind 
la tot pasul seminţele aevea de folos și stârpind mă- 
răcinii şi toate buruienile stricăcioase.“ 

În lucrarea noastră pentru înaintarea plugăriei 
ne vom apropiă tot mai mult de iubitul nostru plugar, 
stându-i într'ajutor cu cuvântul, cu scrisul şi cu fapta; 
anume: prin prelegeri şi scrieri, în cari îi vom 
face cunoscute toate legile cari îl privesc cum şi tot 
felul de cunoștințe cari îl interesează; prin pregă- 
tirea de conferenţiari ambulanți în toţi ramii 
agriculturii; prin înființarea şcoalelor economice 
de repetiţie; prin înființarea de ferme model şi 
şcoale agricole inferioare; prin premii pentru 
încurajarea stăruințelor plugarilor noştri în cultura 
vitelor şi altor animale domestice, în cultura grădinilor 
de pomi şi de legumi, a viilor, a stupilor, a vermilor 
de mătasă ş. a.; prin expoziţii agricole etc. - 


Trecând la industria textilă, odinioară atât de 
înfloritoare, conferenţiarul constată cu durere, că ea, 
pe lângă toată hărnicia ţărancei noastre, a început să 
dea îndărăt, terenul ei devine tot mai restrâns şi îm- 
prejurările mai nepriincioase. Arată cauzele acestei 
decadenţe şi pagubele ce rezultă din această schim- 
bare fatală, pagube cari pentru întreg poporul nostru 
se urcă la multe zeci de milioane. 

Arată apoi cum crede dânsul că ar trebui să se 
procedeze în acţiunea: de salvare a acestei industrii. 
Anume: să înființăm reuniuni de femei cât mai 
numeroase cu deviza: protejarea şi promovarea in- 
dustriei de casă. Aceste reuniuni ar aveă să stăruie 
cătră ţânta indicată: 

a) prin exemplul propriu al femeilor culte în pri- 
vința portului naţional, îmbrăcându-! măcar în du- 
mineci şi sărbători; 

b) prin provederea locuinţei cu ţesături 
româneşti; a i 

c) prin înființarea de ateliere și cursuri de 
lucru; 

d) prin aranjarea de expoziţii în oraşe și în sate; 

e) prin conferinţe; 

f) prin premii sistematice pe sama acelor femei 
din popor, cari îndestulesc toate sau cea mai mare 
parte a trebuinţelor casnice cu haine făcute de mâna 
proprie, mai ales din cânepă, in şi lână, lucrate trai- 
nic şi cu gust, ferindu-se de lux; 

g) prin întroducerea, pretutindeni, a unor războaie 
mai perfecţionate, a furcilor de tors şi a maşi- 
nilor de cusut, făcând în acelaş timp uz cât mai 
extins de albumurile de ţeseturi şi cusături 
ce avem și cari se vor mai face pentru păstrarea şi 

răspândirea motivelor, formelor şi colorilor genuine + 
în industria noastră textilă; 

h) prin deschiderea de debușeuri pentru desfa- 
cerea productelor acestei industrii; 

i) prin trimiterea de bursiere în cele mai de frunte 
şcoale şi ateliere de industrie, ca apoi cu ajutorul 
lor să putem pune industria noastră textilă pe baze 
trainice. 

1) cărturarii dela sate și oraşe să-şi inzestreze ca- 
sele cu ţeseturi lucrate de țărancele noastre; 

m) de asemeni să se îinzestreze şi bisericile cu: 
odăjdii, prapuri, perdele la altar ş. a., făcute prin 
intervenţia reuniunilor noastre de femei. 


În legătură cu industria textilă vorbeşte despre in- 
dustria noastră agricolă, arătând necesitatea şi 
modul răspândirei acesteia prin întroducerea cursu- 
rilor de industrie în timpul iernii, înmulțind şi în 
chipul acesta izvoarăle de venit ale plugarului nostru 
şi promovând bunăstarea lui materială şi morală. 


Vorbind de mijloacele mai de căpetenie pentru for- 
marea unei clase aevea valoroase de industriași 
şi meseriași recomandă: 

1. Stipendiarea unui număr cât mai mare de 
tineri în scopul de a se califică în 'şcoalele şi ate- 
lierele de industrie inferioare, în cele superioare, în 
cursurile de desemn şi în. şcoalele de arte industriale. 

Ar trebui să stăruim mai mult decât până acum ca 
comunele, despărțămintele Asociaţiunii şi 
bâncile să creeze ajutoare pe seama tinerilor 
talentaţi, cu pregătiri mai bune şi cu inclinaţiune deo- 
sebită pentru industrie sau cutare meserie; iar me- 
cenaţii noştri să înfiinţeze fonduri şi fun- 
daţiuni pentru ajutorarea elevilor de meserii, a 
caifelor și meseriașilor. 

2. Să sprijinim reuniunile de sodali şi de 
meseriaşi deja inființate şi acolo unde mai e tre- 
buinţă de ele să le înființăm; să dăm educaţie bună 
tineretului nostru dela meserii. 

3. Să cumpărăm marfa trebuincioasă dela 
meseriașii noştri; să le stăm într'ajutor ca să-şi înfiin- 
țţeze însoţiri de valorizare şi să-i învrednicim 
de mai multă consideraţie în societate. 


Ce a spus că se impune pentru crearea unei clase 
vrednice de meseriaşi şi industriaşi — zice conferen- 
țiarul— se potriveşte şi pentru crearea unei clase 
de comercianţi. 

Tineretul nostru cel mai distins trebue în- 
drumat pe cariera comercială. Școalele noastre 
mai ales au foarte mult de făcut în această privinţă; 
nu mai puţin părinții cu stare bună materială. 


Prin crearea de fonduri şi fundaţiuni să atra- 
gem puteri distinse pe cariera comercială și să cu m- 
părăm dela comercianții noștri din sate și orașe. 


Continuând a se ocupă de instituțiunile noastre 
economice financiare (bănci), arată importanţa 
acestora şi crede că numărul actual de circa 160 bănci, 
cu filiale și sucursale cu tot vr'o 200, este de ajuns. 
Prin asociarea lor „Solidaritatea“ și prin o lucrare 
înţeleaptă şi binecumpănită băncile existente vor puteă 
să-și consolideze situaţia proprie și să facă servicii 
reale și foarte prețioase desvoltării economice a po- 
porului nostru. Nu ar fi tot aşa dacă tendinţa pentru 
înființarea de bănci Sar menţineă și dacă numărul lor 
s'ar spori şi pe mai departe în proporţia de până 
acum. În acest caz ele ar deveni de sigur, în loc de 
binefacere, o calamitate. Băncile noastre vor trebui 
să ia cu succes rolul băncilor moderne, înlesnind 
producţiunea şi circulaţiunea și angajân- 
du-se treptat şi cu circumspecţiune în în- 
treprinderi comerciale şi industriale. 


De încheiere se ocupă de chestiunea însoţirilor 
sau tovărăşiilor. Arată rolul lor în viața popoa- 
relor. Înşiră diferitele feluri de însoţiri: de produc- 
țiune, de valorizare, de consum ș.a., spunând 
că superioritatea lor rezidă mai ales în împrejurarea, 
că ele nu pot servi sub nici un raport ca mijloace de 
speculă financiară în senzu! strict al cuvântului. Ținta 
lor nu e permis să fie goana după câştiguri mari, 
pentruca să poată împărţi dividende grase unui număr 
restrâns de indivizi, nici să adăpostească salariaţi. 
Pe ele le alcătuieşte trebuinţa de a aveă la îndemână 
mijloace mai bune pentru o muncă reală, spornică şi 
binefăcătoare tuturor. Prin ele se porneşte o lucrare 
cu totul nouă, iucrare de regenerare a vieţii morale, 
intelectuale şi economice a poporului. 

În fine arată avântul ce au luat insoțirile în Un- 
garia și în România, cum şi cât de înapoiaţi suntem 
noi Românii din această ţară în privinţa însoţirilor. 

Astfel se impune la noi, mai mult decât ori unde, 
sprijinirea acţiunii dejà începute în scopul însoţirilor 
şi pornirea unei lucrări generale şi intensive în această 
direcţiune, lucrare ce neapărat trebue promovată şi 
de „Asociaţiune“, de bănci, de toate celelalte institu- 
țiuni cum şi de toţi factorii vieţii noastre românești. 

Această conferință a fost ascultată cu aceeaşi aten- 
țiune de ţărani ca şi de cărturari. La dorinţa generală 
di Simu o va publică în una din broşurile „Bibliotecii 
poporale a Asociaţiunii“. 


(Sfârşitul urmează.) Oct. C. Tăslăuanu. 

Scrisoare acasă. 


Ca să viu la sfat acasă, îmi trimiteţi, tată, carte 
Iscălită de toți fraţii și de sora "n colt deoparte. 

— Petrecutu=s'au atâţia din bătrâni cu cari deodată 
Ri văzut argintul vârstei, înălbindu-ți firu 'm pleată, 

Și se poate 'n toată clipa, șirul zilelor puţine 

Ca să frângă dintr’ odată firul slab ce le mai tine. 

Și wai vrea să-ți fie terna apăsată de 'ndoială 

Că nu-ți știi copiii 'n pace și 'm cinstită rânduială, 

Şi mă chemi la sfat acasă, parte ca să-mi faci și mie, 
Intre frați și între mine să nu fie dușmănie. 


Nu, tăţucă, eu acasă n'oi veni să-mi cer ogorul, 

Căci cusaghiasma suferinții n'am stropit și eu moborul 

Ca să çer acuma parte, și mizi mâna blăstămată 

Să nu poarte plug de coarne... Ce să fac cu partea, tată? 
Și nici drumul lung de țară încă nu s'a șters din minte, 
Când venià la târg, cu rândul, în Duminecă îerbinte, 
Câte=un frate să-mi aducă tot ce mâna cea mai dragă 
Așezat=a de cu seară, pe o laiță, 'n desagă. 


Nu, nu pot veni la parte, căci curg multe râuri pline 

De sudori și de iubire între frati și între mine, 

Dar' ‘nainte de ce vouă mă închin de sănătate, 

Aș mai spune=o vorbă, tată, dintr'un suflet ce mi-i frate: 
Azi, când scriu aceste șire, nu știu cum în minte=mi vine 
Că de-acum pe veșnicie se deschid cărări străine 

Intre frați și între mine; par'că nu-i nici o scăpare 

Și=-s pribeag pe-un vâri de stâncă, și dezabiă mai văd în zare 
Drumul drag cu colb de ţară, și în ceață tot mai deasă, 
Printre aburii de câmpuri, îmi pierd fraţii mei de-acasă. 
Și atâtea alte lucruri vin din fund de zări uitate 

Și sfioase se așează 'n pragul minţii 'nfiorate: 

Vin să=și iee ziua bună de acum pe veșnicie 

Dela un copil ce 'n lume și=a pierdut credința 'n glie. 


Toată tarna azi în suflet mi s'a coborât deodată 
Cu mirosul sfânt de brazdă de supt zarea depărtată, 
Ca să-și iee ziua bună, și-aș voi să știu, părinte, 
Impărțeala rânduită de cuvântul tău cuminte: 
Cui îi vine parte=ogorul dintre lunci cu rug de mure, 
De pezal cărui hat odată, eră, tată, să mă fure, 
Ceata de furnici vecine; cui ogorul cel mai mare, 
Pentru care-un sfert de vară, cătrăzamiazăzi, pe cărare, 
Coboriam din dealul popii cu desaga plină 'n spate 
Și mai tare decât mine pe la drumul jumătate? 
Dar pășunea, unde 'ntr'una, vara, câte-o pălărie 
Îmi luă tiptil jitarul, drept zálog și mărturie?.. 
— Și acuma încheiu slova și zic multă sănătate 
Ca toți frații și la sora: 
Domn și fost copil și frate, 
G. Rotică. 
SA 

Cronică muzicală. 


Un compromis muzical. 

În timpul verii publicul bucureştean iubitor de mu- 
zică e asediat cu felurite operete, nemţeşti mai ales, 
date şi mai bine şi mai rău de câte o trupă de ope- 
retă. Ba, vara aceasta li s'a părut întrepizilor îm- 
presari că pot „face afaceri“ şi mai bune şi au alcă- 
tuit două trupe de operetă, ambele destul de şubrede 
din pricina elementelor despărțite. 

Ca muzică distractivă opereta e un gen destul de 
bine primit pretutindeni. Și prin faptul că acţiunca, 
țesută de obiceiu pe motive caraghioase, e foarte 
uşurică şi alunecă adeseori pe panta obscenului — 
— subiectul interesează mai mult pe mulţi gusta- 
tivi at acestui gen de pastișuri artistice. Căci, din punct 
de vedere muzical, opereta rămâne ceeace a fost în 
veci de veci: un compromis sarbăd între muzică și 
acţiune, o apariţie de carnavali lipsită de orice frum- 
seță — un adevărat bastard al muzicei. 

E foarte cunoscut fasonu! acestui gen de înșelare 
şi pervertire a gustului muzical. 

Se începe, de obiceiu, grav, foarte grav! Câteva 
măsuri de muzică bună — împrumuturi deadreptul 
din marii compozitori, dacă nu cazuri de „falșă me- 
morie muzicală“, — ce te fac să te mai aștepți la 
ceva, tot cam de acelaş caracter. Ce dezamăgire! 

După întâile fraze ale aşa zisei „Uverturi“, ur- 
mează însăşi entrata destul de banală a originalității 
autorului. De sigur, deci, un vals! A, ce vals! Se cu- 
noaşte cât e de frumos după balansările penelor dela 
pălăriile cucoanelor, după fredonarea isteaţă a tinerilor 
iubitori de muzică. 

Acesta-i „leit-motivul“. Valsul din  „Uvertură“ re- 
prezintă oarecum punctul culminat al inspiraţiei au- 
torului. 

Și ceeace urmează apoi, tot în cadență de vals, cu 
mici escapade uneori prin muzica autorilor de romanțe 
italieneşti, se înşiruie în două trei și chiar patru acte, 
destul de lungi, destul de sterpe în ce privește mu- 
zica, însă bogate — prea bogate — în jocuri uşoare 
de cuvinte și în prilejuri de giambaşuri şi bufonade 
pentru actori. 

lată ceeace fac succesul acestor alcătuiri de „șablon“ 
ce nici nu'pot purtà numele de compoziţii: actorii şi 
cei comici îndeosebi. 

Fără multe calități de -cântăreţi, aceşti oameni gă- 
sesc un loc de scăpare în hibridele alcătuirii lipsite 
de miez, însă foarte potrivite pentru lipsurile lor de 
tot soiul. 

De aceea nu-i nici o mirare că anume alcătuitori 
de asemeni „compromisuri muzicale“ — uneori chiar 
şi impresarii — se întovărăşesc cu actori de aceştia 
— bufoni, continuând genul lor de manifestare arti- 
stică la nesfârşit. Unii fără alţii nu pot s'o ducă. Și-i 
logic să se înțeleagă între ei spre a exploată naivi- 
tatea şi desorientarea artistică a publicului. 

Însă în chiar cuprinsul acestui gen de „compromi- 
suri muzicale“ se poate face o deosebire. Opereta 


franțuzească, păstrând mai multă rafinărie în expresie 
şi mai multă fineță în armonizarea motivelor împru- 
mutate de pe la diferiţi compozitori, vechea operetă 
franţuzească înseamnă singura fază de ridicare a genului. 

lar opereta nemţească, şi cea cu caracter vienez în 
special, înseamnă decadenţa genului şi pornirea re- 
pede spre o banalizare deplină. 

De aceea în aceste operete nemţeşti se simte atât 
de mult trebuința câte unui comic care să ştie cum 
să se înnece mâncând un cârnaţ vienez sau să aibă 
talentul deosebit de a valsă ca unul care „a luat lu- 
leaua neamţului!“ Fără doar și poate că şi ăsta-i un 
talent şi cu atât mai mult trebue să facă caz de asc- 
meni manifestări ale lor când acelaș vals scărmânat, 
dela început pân la sfârşit, în toată opereta nu poate 
da alte prilejuri mai bune de manifestare cântăreților. 

Aşa fiind, compromisul acesta muzical nu-i decât 
un mijloc de exploatare, o ocazie de meremetiseală 
a pungilor celor naivi. 

Cum, apoi, în faza decadentă a genului — opereta 
vieneză, — partea decoltată îşi are loc de căpetenie, 
succesul e din ce în ce crescând. Fuste care se ridică 
cu îndemânare, gesturi depravate favorite amatorilor 
de „şantane“, entințări de scabrosităţi și apoi lăsări 
de cortină asupra unor asemeni impresii, — sunt atâtea 
şi atâtea dibăcii cu cari alcătuitorii „compromisurilor 
muzicale“ lovesc la sigur în simţurile josnice pe care 
le hrănesc şi le aţâţă! 

De aceea, în ultimele manifestări ale fazei decadente 
acţiunea începe să-şi petreacă măcar câte un act la 
„şantan“, dacă nu în vre-o casă cu faimă rea. 

E un procedeu dibaciu cu care autorii acestor 
pastişuri muzicale îşi apropie pe lângă marea masă 
de naivi şi pe depravaţii stâlpi ai localurilor ticăloase. 

Şi dovadă că le încep bine şi că fac treburi bune, 
o arată cu prisosinţă seriile de representaţii ce le fac 
cu mizeriile lor muzicale şi pricopseala impresarilor 
cari fac cu zecile de mii de lei, pe urma. operetei. 

La noi înrâurirea desastruoasă a operetei începe 
să fie din ce în ce mai simțită. Pe deoparte lipsa unei 
companii bune de operă silește pe public să-şi gă- 
sească un mijloc de petrecere în reprezentațiile de 
operetă; iar pe de altă parte, stricându-se în ăst fel 
tot mai mult gustul publicului, e aproape peste pu- 
tință să se facă ceva deplin spre orientarea lui. 

Ne trebuesc reprezentații de operă, cât mai bine 


date şi cât mai ieftin, şi în acelaş timp șefii de orche-. 


stră destoinici prin „caffe-concerte“ să lupte din răs- 
puteri pentru înlăturarea operetei din domnia asta 
în care a fost ridicată. 

- Și numai în ăst chip gustul muzical îşi va puteă 


-veni în fire și concertele de muzică clasică vor fi mai 
„cercetate şi mai înțelese de marele public. 


Dar pentru acest lucru se cer jertfe. 

Și nu ajutându-se companii ce reprezintă „com- 
promisurile muzicale“ despre care am pomenit, se face 
operă de întemeiare şi deşteptare a gustului muzical. 


' 

Ar trebui, tocmai dimpotrivă, printr'o măsură la 
fel cu aceea luată de „Direcţia teatrelor“ impotriva 
pieselor decoltate, să fie cât de cât censurate şi com- 
paniile acestea de exploatare a lipsei de gust şi a 
naivităţii publicului pe temeiul pornografiilor încolăcite 
în valsuri. 

Artiştii, dacă sunt şi artişti printre ceice iau parte 
la aceste exibiţii de prost gust, îşi vor găsi locurile 
cuvenite într'o trupă de operă diriguită de muzicanți 
corecţi şi dornici de a măr! bunul gust muzica! obştesc, 

Până atunci, însă, până când o trupă bună de operă 
va fi deplin închegată — e vorba să se întemeieze 
în toamnă o asemenea instituție naţională sub direcţia 
dlui Popovici-Bayreuth, directorul Conservatorului și 
cunoscut tuturor prin strălucita sa activitate artistică, 
— până s'o înfăptui acest vis al tuturor celorce cu- 
getă la înflorirea muzicei la noi, până atunci compa- 


niile de exploatare a lipsei de gust muzical își vor 
face mendrele în bună pace. 

Ce vreţi? Oamenii-s încredinţaţi că spre a stoarce 
gologanii mulțimii pot face tot ce vor. Și nu cruță 
nici decum nici bunul simţ, nici cete mai alese sim- 
țeminte omeneşti, spre a-şi ajunge scopul. 

De aceea, activitatea artistică-muzicală a compa- 
niilor de operetă ce se bat pe publicul bucureştean, 
nu are nici o însemnătate în desvoltarea muzicală a 
noastră şi ceeace putem aşteptă cu nerăbdare e ca 
această activitate să fie mai repede încătuşată prin 
ivirea mult aşteptatei trupe de operă naţională! 

Și bine ar fi ca pentru reuşita acestei idei di Po- 
povici-Bayreuth să nu cruţe nici o jertfă, strângând 
lângă sine toate elementele în stare să facă să înflo- 


rească o operă naţională! 
B. Lăutarul. 


= 


Biserică. 


Biserică, atâtor mii de neamuri 

Ce caută adăpostul tău în gloate, 
Cum saliă cântăreții tăi prin ramuri, 
Cum trage vântul clopotele toate. 


Biserică, cu bolta sprijinită 

Pe zidurile munţilor din ceaţă, 
Amvonul tău e stânca prăbuşită, 
Strănile tale — văile ?n verdeață, 


Lumina e iconostas de rază 

Sub care câmpul şi-a 'nflorit covorul, 
Brădetul de pe culmi ne tămâiază, 
Cetania o murmură isvorul. 


Când norii grei s'apropie cu darul, 
Preotul tău pe fulgere coboară 

Si tunetele sguduie altarul 

Când umbra lui văzduhul înfioară, 


Biserica acelui ce 'nțelege 


Cuvântul tău din clocotul de ape, 


Şi ?n taina cea presus de orice lege 
Cu suflet neatins de rău încape. 


Maria Cunţan. 


o] 


Nemurire. 


Te-am zărit de sub arini, seara, târziu 
Şi erà lună nouă, 

Din umbră mi-am întins fără să ştiu 
Cu dor spre tine braţele-amândouă. 


Tu din lumină blând m'ai agrăit 
Ca pe-un copil neştiutor de rele, 
Sticleă de sus luceatărul uimit 
În lumea lui de stele. 


EI, râvnitor de viață pământească 
Cu gând să mi fe fure, 

A trimis pe rând să te 'nvălească 
Perdele lungi din negurile sure... 


Dar te-am cuprins şi ne-a "'nvălit pe doi, 
Copilul ceriului senin şi-a! mărei; 
Nu te uită prin negură la noi... 
Închide poarta zărei. 
Maria Cunţan. 

Din literatura străină. 


Synnöve Solbakken 
de Björnstjerne Björnson. 
Capitolul V. 


Unii eșiau alții încercau s'aducă lăutarul 
în casă și să 'nceapă jocul; dar lăutarul adur- 
mise întrun colț prin tinda casei și câțiva 
se rugară să-l lase să doarmă că, de când 


liniște mare și, peste tot, nu prea simțiai 
că ești la o nuntă. Lui Torbjörn îi trebuiă un 
țăruș nou ia hamuri și plecă să-și caute unul; 
în curte nu găsi și tot căutând mai departe 
dete de un șopru mic de lemne și intră încet 
și îngândurat, urmărit de vorbele mirelui. 

Aci află ce căută și, fără să se gândească 
mult, s'aşeză, răzimat de un perete, cu cuțitul 


Satmary: Pe marginea Bărăganului. 


îl bătuseră așa de grozav pe tovarășul său 
Lars, Ole cântase zi și noapte fără contenire. 

Lucrurile lui Torbjörn se aduseseră în curte; 
calul se înhămase. la altă trăsură, deoarece 
el, cu toate stăruințele, voiă să plece. 

Mirele, mai ales, căută să-l oprească. „Rămâi, 
că pentru mine nu-i aici bucuria atât de mare 
precum se pare,“ zise el și Torbjörn rămase 
pe gânduri; totuși își propuse să plece până 
nu înserează. 

Văzând că nu-l pot opri, oamenii se îm- 
prăştiară prin curte; erau oaspeți mulți, dar 


și cu țărușul în mână. Deodată auzi alăturea 
un oftat care veneă de după peretele de scân- 
duri. Torbjörn ascultă. 

— Eşti tu... adevărat? se auzi o voce de 
bărbat, frântă și obosită. Apoi auzi un plâns 
de femeie: 

— De ce-ai mai și venit aici ? întrebă vocea 
de femeie înecată de lacrimi. 

— Hm, — d'apoi la a cui nuntă să fi cântat 
dacă nu la a ta? 

Și Torbjörn se gândi: e de bună seamă Lars 
lăutarul, care zace acolo. 

Lars eră un flăcău voinic și frumos și mama 
lui locuiă cu chirie într'o colibă care se țineă 
de curte. Cealaltă, eră, pe semne, mireasa. 

— De ce mai spus niciodată nimic? — 
întrebă cu glas tremurat. 

lar el răspundeă scurt: — Credeam că între 
noi doi, nu mai eră de lipsă. 

O clipă se făcu tăcere, apoi începură din 
nou. 

— Tu ai ştiut, doar, că celălalt mă peţise. 

— Te credeam mai tare. 

Și un timp, nu se mai auzeă decât plâns, 
apoi îar: 

— De ce nu mi-ai spus nimic! 

El, după ce oftă de câteva ori, răsuflând 
greu, îi răspunse: 

— Ce i-ar fi folosit lui Lars al bătrânei 
Birthe, să vorbească cu fata dela Nordhaug. 

Târziu apoi zise ea iar: — Doar ne-am 
privit cu drag atâția ani! 

— Erai totdeauna așa mândră de nu în- 
drăzneă să se apropie nimeni de tine. 

— Și mie atâta mi-ar fi fost; zi de zi 


Satmary: Tip din Banat. 


aşteptam să vorbeşti; pe unde ne întâlneam, 
mi se păreă chiar că prea mă îmbulzesc eu 
pe lângă tine. La urmă am crezut că nu vrei 
să știi de mine. 

Și se făcii tăcere. Torbjörn nu mai auzi nici 
răspuns, nici plâns, nici măcar răsuflarea bol- 
navului. 

Se gândi la mire, pe care-l știă om de is- 
pravă, și-l cuprinse jale de bieful flăcău. Şi 
de dincolo o auzi pe ea: 

— Mă tem că nu va aveă mare bucurie 
de mine, celălait...! 

— E tare de omenie — zise bolnavul, și 
începii să se vaiete din nou, îl dureă pe 
semne pieptul și păreă că și pe ea o doare. 

— E greu destul pentru tine... dar... noi 
nu ne-am fi deslușit niciodată, dacă nu se 
întâmplă așa. Abia când ai lovit pe Knut te-am - 
priceput. 

— Nu mai puteam răbdă. Knut e om rău. 

— Bun nu e, ce e drept. 

— Parc'aș vrea să știu de m'oi mai însă- 
nătoșă ? De altfel, pentru mine-i tot atât. 

— De mine-i mai rău, zise ea și iar în- 
cepu a plânge. 

— Te și duci ? întrebă el. 

— Da... O Doamne, Doamne, ce viață va 
mai fi şi asta! 

— Nu plânge-așa, Dumnezeu îmi va curma 
firul zilelor cât de curând și atunci, ține 
minte, îți va fi și ție mai bine. 

— Doamne, Dumnezeul meu, de ce n'ai grăit! 
strigă ea cu glasu 'necat și păreă că-și frânge 
mânile. 

Torbjörn se sculă și eși. In curte întrebă 
pe cel dintâi cu care se întâlni, ce se petre- 
cuse între Lars și Knut. 

— Hei! între cei doi? Dă... răspunse 
Peter Hansmann, și-și adună obrazu în crețe, 
ca și când ar fi vrut s'ascundă ceva între ele. 
— Ai la ce 'mtrebă, că mare lucru n'a fost; 
Knut a întrebat numai pe Lars cum îi sună 
vioara la nunta asta. 

In clipa aceea trecii mireasa pe lângă ei; 
când auzi numele lui Lars, își întoarse spre ei 
faţa cu doi ochi mari și plânși. Altfel păreă 
liniştită și rece, atât de rece, încât lui Torb- 
jörn nu-i veneă să creadă că eră ea. Și prinse 
a pricepe mai multe. 

Satmary: La izvor. 


Căruța îl așteptă. Işi potrivi țărușul și în- 
trebă de mire, să-și ia rămas bun. Mai bine 
i-ar fi părut însă de nu l-ar mai fi întâlnit 
și se urcă în căruţă. 

Deodată se auzi larmă mare .din partea 
stângă a gospodăriei. O ceată 'ntreagă da 
năvală din șură și un flăcău înalt, care veneă 
în frunte strigă: 

— Da unde sa vârât? So fi 
Unde e? 

— Aici, aici, strigară mai mulți. 

Nu-l lăsaţi să s'apropie, ziceau alții, că 
nu s'alege lucru curat. 

— E Knut? întrebă Torbjörn. 

— Da, e beat și-atunci caută totdeauna 
cearta și bătaia cu lumânarea. 

Torbjörn dete bici calului. La spate auzi 
un glas: „Stai pe loc, tovarășe !“ dar fiindcă 
calul nu se opreă, el îl lăsă să meargă. Cel 
dela spate strigă iar: 

— Oho, te temi, poate, Torbjörn Granliden? 

Torbjörn strânse hățurile fär a se uită 
înapoi. l 

Ceata întreagă se apropiase de căruţă. 

Knut se împlântase în fața calului, îl ne- 
teză şi se uită la capul lui. Knut eră foarte 
înalt, aveă părul galben där aspru și nasul 
cârn. Nu prea semănă cu soră-sa. Numai puţin 
la gură și la frunte, dar toate trăsăturile 
cari la ea erau gingașe, la el erau grosolane. 

— Cât să-ți dau pe cal? zise Knut. 

— Nam de gând să-l vând. 

— Crezi poate că nu ţi-l pot plăti? 

— Ce știu eu ce poți și ce nu poți! 

— Așa! Va să zică te 'ndoești? la seama 
îți spuiu! 

Flăcăul care stătuse în casă, răzimat de 
perete și se jucase cu pletele fetelor, șopti 
vecinului : 

— Parcă tot nu prea cutează Knut. 

Knut auzi. 

— Cine zice că eu nu cutez? Eu nu cutez? 

Se adună lume tot mai multă. 

— La o parte! Nu vedeţi calu!? strigă 
Torbjörn avândându-și biciul. Voiă să plece. 

— Ce? strigi la mine să mă dau la o parte? 


Li 


www.dacoromanica.ro 


Nrul 17, 1908. 


LUCEAFĂRUL 


423 


Pleacă de! zise Knut, și de nu se fereă calul, 
l-ar fi lovit cu pumnul drept în piept. Apoi 
îl apucă de zăbale și calul care nu uitase 
încă pățania din deal, începii să tremure. 

Lui Torbjörn, pe care îl dureă sufletul că 
se purtase așa urât cu dobitocul, îi fù milă 
de el, se ridică în picioare și îi plesni lui 
Knut una cu biciul peste cap. 

— Loveşti! strigă Knut, și se dete mai 
aproape. 

— Eşti un om de nimic! zise Torbjörn, 
sări din trăsură și dete hățurile unui băiat. 


Un bătrân sapropie de el și-l trase de 
mânecă: a 

— Sămund Granliden e un om prea de 
omenie și feciorul lui nu face să se încaere 
cu așa un bătăios. 

Torbjörn se linişti dar Knut strigă: 

— Ce? Eu sunt bătăios ? Ăsta-i tot ca și mine 
de bătăios și tată-meu e tot ca al tău de bun. 
Dă-te mai aproape; destul de rău că nu știu 
încă oamenii din jur care-i mai tare dintre noi! 
— Și vorbind așa îşi scoase legătura dela gât. 

— Vom vedeă îndată, zise Torbjörn. 

(Va urmă). 


[Zi 


Cronică. 


Pictorul Carol Pop de Satmary. Una 
din cele mai interesante figuri în istoria ar- 
telor noastre este pictorul, ale cărui ilustra- 
țiuni împodobesc numărul de față al revistei 
noastre. 

Originar din Sătmar, descendent al unei 
familii nobile și învățate, Carol Pop de Sat- 
mary a studiat la Cluj și a terminat studii 
de teologie reformată. Ardealul l-a părăsit 
pe la anul 1845, când, trecând în România, 
s'a ocupat mai întâi cu desenul și hartografia, 
ajutând maiorului Papazoglu la alcătuirea 
cunoscutei hărți a Statului maior. 

O dragoste cătră o doamnă din o veche 
familie boierească l-a făcut să renunțe pentru 
totdeauna la cariera sa teologică din Ardeal 
și să se dedice artei. Înamorat de frumsețile 
din România, el călătorește prin toate ținu- 
turile ţerii, fixează cu creionul și în culori 
tot ce i se pare caracteristic: tipuri de ță- 
rani, porturi, colțuri de țară, biserici și mă- 
năstiri. Şi pe urma acestei munci a reușit să 
întocmească colecții întregi de pasteluri de 
o rară îrumsețe și varietate. 

Venind în țară actualul Domnitor, pictorul 
Satmary i-a fost atașat ca un consilier ar- 
tistic, însoțindu-l în toate călătoriile din prin- 
cipate și atrăgându-i atenția asupra podoabelor 
diferite. Graţie Suveranului, Satmary a putut 
găsi intrare și la alte curți europene, cărora 
le-a prezentat câte-un album din minunatele 
sale peisage și tipuri românești. Astfel a 


adus reale servicii poporului românesc, căci 
a făcut cunoscute în străinătate o grămadă 
de particularități etnografice și artistice dela 
noi. judecând numai după modelele ce le dăm 
noi, ne putem face o idee de impresia ce au 
lăsat în străinătate numeroasele pânze, sau 
reproduceri, cu 
pitorescul lor. 

Lucrările lui 
Satmary sunt 
astăzi răspân- 
dite pe la par- 
ticulari. Multe 
se află la Curte 
și la Academie, 
iar acasă, la 
doamna Sat- 
mary mai sunt 
o serie întreagă 
de pânze și de 
schițe de o 
mare valoare. 
Din ele transpiră acum un fel de parfum 
antic, deoarece, făcute acum patru-cinci de- 
cenii, multe s'au schimbat de atunci. Biserici, 
mănăstiri, fixate de dânsul, astăzi au dispărut. 
Și până și porturile s'au mai schimbat : cine, 
de pildă, va mai cunoaște în lăutarii cu an- 
terie, de pe vremea lui Barbu-lăutarul, pe cân- 
tăreții de astăzi? 

Om cult, simpatizat de societatea româ- 
nească, își are meritele sale excepționale 


Pictorul Carol Pop de Satmary. 

pentru caracterul românesc al artei, și istoria 
picturei noastre nu se poate scrie fără a se 
aminti cu drag de Satmary. El a murit la 
1887, în vârstă de 74 de ani.-Un vraf întreg 
de manuscrise, care păstră, afară de diverse 
impresii de călătorie, şi o lungă autobiografie, 
s'a pierdut. 

Singurul său fiu, dl Alexandru Satmary, 
i-a moștenit talentul, căci se numără astăzi 
printre cei mai talentați pictori tineri din Bu- 


curești. 
E 3 

Teatrul din Şoimuş. În numărul nostru din urmă 
am anunţat că la 16 August n. se va inaugură, în 
Şoimuş, primul teatru românesc. În chestia aceasta 
primim dela di I. Baciu, iniţiatorul teatrului, scrisoarea 
următoare: 

Onorată Redacţie! Protopretorele, la ordin mai 
înalt, a oprit înaugurarca precum veţi vedeă din or- 
dinaţiunea ce vi-o aclud în copie. 

Mare parte din publicul ce a pornit să vină la înau- 
gurare, de pe drum s'a întors înapoi; cu toate acestea 
foarte mulţi au venit din mari depărtări şi au vizitat 
localul, admirând frumosul aranjament, apoi au pe- 
trecut pe la case private până a doua zi, când iarăşi 
au sosit câteva trăsuri cu noi oaspeţi. 

Jandarmii, se înţelege de sine, nu au putut să 
lipsească. 

Spre orientare vă mai comunic următoarele: 

Edificiu teatral de sine stătător nu s'a făcut, ci 
acesta a format o parte intregitoare a casei parochiale 
prin adăugarea unei sale mai mari pentru a cărei clă- 
dire am concesiune dela pretură. Partea internă a 
acestei sale am aranjat-o de aşa încât să se poată da 
în ea la ocaziuni binevenite și producţiuni teatrale. 

Și fiindcă aranjamentul acesta e întocmit cu oare- 
care estetică, mulți dintre vizitatori l-au botezat cu 
numirea de teatru (deşi în sine nu e teatru ci numai 
o sală întocmită pentru diverse trebuinţe, unde se pot 
da producțiuni teatrale având toate întocmirile tre- 
buincioase la aceasta). 

Vesel de succesul obținut, am acceptat şi eu această 
numire și am numit-o și eu teatru fără de a-mi aduce 
aminte de urmări... 

Când eră aproape gata și mă pregăteam să fac înau- 
gurarea, mă pomenesc că vine notariul şi mă întreabă 
(la ordin mai înalt) cu ce bani fac eu teatru, nu capăt 
ajutoare din România ori dela societatea pentru fond 
de teatru. l-am răspuns că nu capăt ajutor dela nime, 
ci lucru cu banii mei ce i-am putut adună din vân- 
zarea broșurelor edate de mine. 

A venit apoi protopretorele în faţa locului, iar la 
mandat mai înalt, şi mi-a pus aceleaşi întrebări ca 
Şi notariul; i-am dat acelaș răspuns și l-am rugat, cu 
şi alţi oameni din comună, să nu ne oprească ţinerea 
acestor serbări ce le așteptăm ca ziua de paşti şi de 
cumva din neștiință n'am îndeplinit vre-o formalitate, 
să binevoiască a ne îndrumă că ce avem de-a face, 


Nru! 17. 1908. 


Ma sfătuit să inaintez o cerere la pretură prin 
care să cer expres concesiune pentru edificare de 
teatru aşa după cum va da dânsul indrumare nota- 
riului ca să mi-o facă, căci numai pe baza unei astfel 
de cereri îmi va puteă da concesiune pentru înau- 
gurare de teatru, ceeace cu siguritate mi se va da. 
Și lăudându-mă pentru lucrul frumos ce mar trebui 
să lipsească nici din alte comune, zicând că prin aceasta 
s'ar puteă mai bine abate oamenii dela petrecerea în 
crâşme, mi-a promis că va luă parte şi D-sa la fes- 
tivitățile de inaugurare. i-am mulțămit și am făcut 
după cum ma sfătuit. 

La câteva zile, însă, m'am pomenit că sunt oprit, 
prin ordinul Nr. 2144, ce vi-l comunic în copie. 

Contra acestei oprelişti, fiind eu bolnav, mai mult 
de necaz şi supărare, am înaintat recurs prin advo- 
catul Dr. Tripon. 

Ce va mai fi in viitor vom vedeă. 


Șoimuș, la 17 August, 1908. 

Cu deosebită stimă 
loan Baciu 
preot. 

Lăsăm să urmeze acum, în traducere românească, 
şi ordinul de oprelişte adresat notarului cercual. 

„În chestia de sus, te indrum ca numai decât să 
eşi la faţa locului, în comuna Șoimuș, și să-i interzici 
lui 1. Baciu să continue clădirea teatrului; — în acelaş 
timp să-i dai îndrumarea ca, în conformitate cu arti- 
colul 1 al legii XXXI din 1848, să ceară pentru clă- 
dire autorizaţia congregaţiei comitatense, fiindcă, până 
nu va primi această concesiune, nu pot să-i permit 
nici continuarea clădirii teatrului, nici inaugurarea lui. 

În acelaş timp să-l provoci să se justifice dacă a 
cerut concesiunea necesară pentru a face colectă în 
favorul teatrului; pe urmă să dea seamă, cu docu- 
mente, despre sumele intrate la mâna lui, să anexeze 
cupoanele mandatelor şi toate actele privitoare la clă- 
direa teatrului.“ Ardugyi m. pa 

protopretore. 

Bistrița, 8 August, 1908. 

E de prisos să mai adăugăm comentarii la aceste 
documente. A 

„Gazeta Transilvaniei“, număr jubilar. Din pri- 
lejul jubileului de 70 de ani, „Gazeta Transilvaniei“ 
a publicat un număr jubilar ce ne-a sosit zilele aceste 
la redacție. E un număr voluminos, de 132 de pagini, 
bogat în articole importante şi date de un deosebit 
interes românesc. In numărul acesta sunt adunate și 
scrisorile de felicitare sosite la adresa ziarului din 
toate ţările loeuite de Români, dela toți ceice se in- 
teresează de luptele noastre. Cea mai mare impor- 
tanţă o au, fireşte, articolele în cari ni se schițează 
istoricul acestui cel mai vechiu ziar românesc. După 
un cuvânt de salutare ce-l adresează cetitorilor actualul 
director d! Dr. A. Mureşianu, urmează primul articol 
istoric „Din trecutul Gazetei Transilvaniei“ (1838—49; 
1850—1877; 1878—1908), în care se tratează despre 
începuturile ziaristicei române; articolele: „Gazeta 
Transilvaniei dela 1850 încolo“ (în zorii absolutis- 

mului); „Gaz. Tr. dela 1852—1860“; „Gaz. Tr. dela 
1860—1865“ (în zorii erei constituționale); „Gaz. Tr. 
dela 1866—1869“; „Gaz. Tr. dela 1870—1878“ şi „Gaz. 
Tr. dela 1878—1908“, — ne desfăşoară trecutul bogat 
în zile luminoase şi zile grele ale unui ziar românesc 
care a văzut perândându-se atâtea sisteme politice 
zguduitoare. 

In Iulie 1837 apar în Braşov, redactate de George 
Barițiu, cele dintâi două numere din „Gazeta de Tran- 
silvania“. Oprit de colegiul censorilor, G. Barițiu şi 
lacob Mureşian se duc la Viena, unde reușesc să 
primiască autorizaţia preainaltă pentru publicarea unui 
ziar românesc, și la 12 Martie v. 1838, „Gazeta de 
Transilvania“ reapare, odată pe săptămână; în 1849 
îşi schimbă numele în „Gazeta Transilvaniei“; în zilele 
grele ce-au urmat revoluţiei din 1848, „Gaz. Tr.“ e 
oprită din nou, dar reapare iarăş, în 1850, sub redac- 
tarea lui lacob Mureşian. Publicată, la început, cu 
litere cirilice, dela 1852 încoace pagina întâi e tipărită 
cu litere latine, cari după câţiva ani se adoptă pentru 
ziarul întreg; cu anui 1881 „Gaz. Tr.“ apare de trei 
ori pe săptămână, iar cu ziua de 1 Aprilie 1884 devine 
ziar cotidian, așa cum este şi astăzi. 

Articolele aceste istorice sunt pline de date privi- 
toare la evenimentele politice din acești ani şi însoțite 
de numeroase ilustraţii reprezentând bărbaţii mari ai 
Românilor din epoca marilor frământări românești. 
Ni se înfăţişează figurile luminate ale naționaliștilor 
dela noi, din principatele unite şi din Bucovina, — 
prezintând un panteon istoric de mare valoare pentru 
toţi ceice vor să cunoască trecutul nostru cel mai zbu- 
ciumat. 

Se amintesc și toţi ceice au contribuit cu munca 
lor desinteresată la redactarea ziarului și de prigo- 
nirile de cari 'au avut parte ziarul şi redactorii lui... 

Mai remarcăm „Marșul jubilar“ compus în amin- 
tirea jubileului de lacob Mureşianu, fratele actualului 
director al „Gaz. Tr.“, și, dintre ilustraţii, portretele 
părinților lui George Barițiu: loan Pop-Bariţiu și Ana 
Rafila Pop-Bariţiu, portrete cari acum se publică 
pentru întâiașdată. * 

Jubileul „Şcoalei române“ din Bucovina. La 3 
Septemvrie se împlinesc 25 de ani, de când doi Români 
bucovineni cu durere de inimă pentru nevoile celor 
mulţi și necăjiţi, Ştefan Stefureac și T. V. Stefanelli, 
au pus bazele societăţii culturale „Școala română“ 
din Suceava, urmărind ţinta frumoasă de-a sprijini 
elevii săraci şi sârguincioşi dela gimnaziul din Suceava 
şi celelalte școli publice din Bucovina. Idea aceasta 
a răsărit în mintea acestor bărbaţi într'o vreme când 
abiă se puteă vorbi de cultură românească în Bucovina. 

Deși în toamna anului 1860 s'a realizat o veche 
dorință a Românilor bucovineni de-a aveă şi ei o 
școală superioară cu limbă de predare românească, 
deschizându-se, la 17 Septemvrie, cele dintâi două 
clase ale gimnaziului gr. ort. român din Suceava, — 
limba de predare mwa putut fi românească fiindcă lip- 
siau profesorii și manualele. De abiă la 1881 s'a des- 
chis prima clasă în care se predă în limba românească, 
deschizându-se, apoi, succesiv, și celelalte clase, 


Pentru acoperirea acestor trebuinţe — lipsa de pro- 
fesori şi manuale, — s'a înființat „Școala română“, care 
în timpul scurt de 25 de ani a desfăşurat o activitate 
spornică ale cărei efecte binefăcătoare se resimt pe 
toate terenele vieţii culturale românești din Bucovina. 
A înfiinţat o librărie şi tipografie proprie pentru a 
înlesni tipărirea şi editarea cărţilor didactice; a infi- 
ințat un internat pentru elevii gimnaziului din Suceava 
(acest internat poartă numele lui Vasile Cocârlă, marele 
mecenat al societăţii) şi a dat nenumărate ajutoare 
elevilor săraci. Până la 1906, societatea „Școala ro- 
mână“ a cheltuit 18,000 coroane pentru găzduirea șco- 
larilor săraci; 11,000 coroane cu ajutoare date studenţilor 
dela universitatea din Cernăuţi şi Viena; 7000 coroane 
în ajutoare pentru plată de taxe şcolare; 17,500 cor. 
pentru tipărire şi editură de cărți şcolare şi altele. 

Serbările ce se vor desfășură cu prilejul acestui 
jubileu credem că vor deșteptă și dragostea celor 
cari până acum sau arătat streini pentru scopurile 
nobile ale societăţii şi-i vor umpleă de însufleţirea 
de care au fost călăuziţi iniţiatorii ei. 

x 


Pentru dl lorga. Cei cari se vor mai îndeletnici, 
la noi, cu cetirea revistei „Neamul românesc“, s'au 
putut convinge că dl lorga din prietin şi „Leiter“, 
ce ne eră până în anul trecut, acum ne e un duşman 
de moarte, care ne urmăreşte cu o ură îndâriită, 
pururi gata să izbească cu cruzime. Ne pare rău din 
inimă că sufletul unei personalităţi înzestrate cu atâtea 
calităţi, se pretează la sentimente așa de rudimentare 
şi mai ales că ele au o rezonanţă aşa de durabilă în 
sufletul unui om distins, căruia îi place să predice 
bunătatea şi seninătatea. 

Am trecut în tăcere peste loviturile dlui lorga, de 
câteori ele se reduceau la nişte simple acte de răz- 
bunare ale unui om furios. Ne dădeam seama de in- 
fluența lor dezastruoasă asupra celor ce-i ascultă cu- 
vântul dar am tăcut, fiindcă e o datorie a cruță pe un 
om a cărui muncă pozitivă o admiri, şi a cărui sen- 
sibilitate boinavă o regreţi. l-am răspuns, calm şi cu- 
viincios, numai atunci, când actele d-sale de răzbu- 
nare cuprindeau şi neadevăruri, a căror generalizare 
în opinia publică erau păgubitoare şi unei cauze. Nu 
am fost, prin urmare, călăuziţi niciodată de sentimente 
rele față de d-sa; n'am voit nici când să-l supărăm, 
să-l jicnim, fiindcă pe deoparte sufletul nostru nu 
este accesibil sentimentelor primitive ale urii și ale 
răzbunării, pe de altă parte recunoştinţa ce i-o pă- 
străm şi respectul ce-l avem faţă de calitățile d-sale 
ne impuneau o atitudine cuviincioasă. 

In „Neamul Românesc“, nr. 90, d! lorga, vorbind de 
adunarea generală a Asociaţiunii dim Șimleu, spune 
din nou nişte neadevăruri, pe cari, în interesul acestei 
instituţiuni, suntem siliţi să le constatăm, lăsând lumea 
să califice singură mijloacele d-sale de răzbunare. 

Să le luăm pe rând. 

1. Reproșează secretarilor Asociaţiunii că mau ţinut 
legături cu secţiile acestei instituţiuni, cari „prea sunt 
dispuse să adoarmă ușor“. 

Rugăm pe d! lorga să cetească raportul secreta- 

rului literar şi rapoartele secţiilor câtră şedinţa lor 
plenară, publicate în Nr. II. al revistei „Transilvania“ 
din 1908, pag. 120—144, din cari se poate convinge 
că aceste organe ale Asociaţiunii au desvoltat o acti- 
vitate destul de mulţumitoare, la toată întâmplarea 
mai mulţumitoare decât în anii trecuţi. Dacă ele nu fac 
sau nu pot face mai mult, desigur nu e vina secre- 
tariatului, care nu poate înzestră pe d-nii membri ai 
secţiilor nici cu conştiinţa datoriei nici cu o mai mare 
şi mai bună putere de muncă. 

Pe ce se întemeiază deci afirmaţiunea diui lorga 
că secretariatul nu a ţinut legături cu secţiile și că 
aceste sunt dispuse să adoarmă uşor? 

2. Acuză secretarii că mau organizat adunări şi 
serbări cu scopuri culturale. Ne inchipuim că d! lorga 
sub aceste adunări şi serbări culturale vrea să înţe- 
leagă prelegerile poporale şi conferințele pentru căr- 
turărime. Inainte de a formulă acuza, di lorga erà 
dator să răsfoiască „Transilvania“ Nr. 111908, din 
care puteă să vadă că numărul prelegerilor poporale, 
în cursul anului 1907, s'au înmulţit cu 156. În total sau 
ținut 341 prelegeri. Credem că e un progres destul de 
mulţumitor. Işi închipue d! lorga că sporirea acestora 
sa făcut dela sine? S'au ţinut şi conferinţe pentru 
cărturari, după cum se spune în „Trans.“ Il. 1908, 
p. 26. Din raportul general al comitetului central cătră 
adunarea generală, publicat la acelaş loc, d! lorga 
puteă să vadă că atât prelegerile poporale cât și con- 
ferinţele în viitor se vor țineă mai sistematic. 

Ce temeiu arc, prin urmare, şi această a doua acuză 
a dlui lorga? 

3. Spune secretarilor că „s'ar cuveni să puie în 
rânduială, să deschidă şi să hrănească (sic!) biblio- 
teca şi muzeul Palatului naţional din Sibiiu, care nu 
s'a inaugurat de geaba“. 

Inainte de toate, dacă di lorga vrea să se amestece 
în chestiunile instituțiunii noastre culturale, trebue să 
aibă măcar conştienţiositatea să cunoască organizaţia 
ci. Din „Regulamentul afacerilor interne ale comite- 
tului central al Asociaţiunii“, §§. 27, 28 și 30, puteă 
să vadă că secretarii mau nimic de a face cu biblio- 
teca şi Muzeul Asociaţiunii. Din decisiunea comite- 
tului central Nr. 257/1906 („Transilvania“, Analele, 
1906, p. 234) puteă să ştie că postul de bibliotecar 
astăzi e îneredinţat dlui Nicolae Togan, iar custode 
al muzeului e numit di loan Pamfilie, architect. Cu 
toate aceste, am muncit atât pentru înzestrarea mu- 
zeului cât și pentru a bibliotecii, după cum se poate 
ceti în „Transilvania“ Nr. II, 1908, p. 31. Pentru cel 
dintâi am adunat mai multe obiecte, iar pentru a doua 
documente și manuscrise. Şi nu e vina secretariatului 
dacă ma putut face mai mult (vezi decis. comit. centr. 
Nr. 30/1908, „Transilvania“ Nr. |, 1908 p. 6.) 

Atât Muzeul cât şi Biblioteca sunt puse în rânduială; 
ambele sunt deschise și vizitate de public; ambele se 
inzestrează an de an, amăsurat mijloacelor modeste de 
cari dispune instituțiunea noastră (di jorga, care se in- 
terescază aşa de mult de biblioteca Asociaţiunii, puteă 
contribui şi d-sa la înzestrarea ei, dăruind câte un exem- 
plar din operile d-sale, lucru pe care nu l-a făcut). 


Nru! 17, 1908. 


Poate vedeă deci oricine că acuzele dlui lorga'sunt 
tot atâtea neadevăruri, a căror valoare morală o 
poate hotări orice om cinstit. 

A spune, întemeiat pe asemenea acuze, că secre- 
tarii Asociaţiunii nu corăspund chemării lor, că trebue 
reformaţi, trecuţi la pensie — nu mai e o răzbunare 
demnă de numele dlui lorga. Astfel de mijloace de 
răzbunare se potrivesc cu caracterul unui loan Scurtu, 
de pildă, dar nu se pot admite la o personalitate în- 
drumătoare şi indreptătoare de moravuri cum ar trebui 
să fie cea a dlui lorga. 

A spune să i se dea unui om tânăr recompensă 
naţională, cum face d! lorga, fiindcă nu aplaudă întru 
toate faptele d-sale, iarăși e mai mult decât răzbunare... 

DI lorga vorbește și de administrația „Luceafărului“. 
Înţeleg aluzia dlui lorga, fiindcă ştiu Ca purtat vorbe 
că mă îmbogăţesc din revistă, exploatând scriitorii. 
Mă folosesc de acest prilej și-l rog pe dl lorga să 
spună pe faţă: pe cine am exploatat? Invit pe toți 
scriitorii exploataţi de „Luceafărul“ să se anunțe in 
„Neamul Românesc“. Până va puteà să dovedească 
d! Iorga asemenea acuze indrăznețe, să-mi dea voie 
să regret că perzistă să se înfățişeze ìn roluri aşa 
de puţin distinse... Nu mă lasă inima să-i doresc 
dlui lorga ca întreprinderea de sub conducerea d-sale 
din Vălenii de munte să realizeze câștigurile pe cari 
ic-a realizat „Luceafărul“. 

DI lorga, negăsindu-mi personal alt cusur, spune că 
nu sunt om bun şi senin. Intreb pe di lorga: Pot 
să-mi însușesc aceste calități urmând pilda faptelor 
d-sale?! 

Incă o chestiune. 

Nu crede dl lorga că prin asemenea atacuri perso- 
nale, intemeiate pe neadevăruri, păgubeşte interesele 
unei instituţiuni, care nu i-a făcut nici un rău şi care 
aşteaptă alte servicii din partea d-sale? 

Cu aceste lămuriri ne-am împlinit din nou o datorie 
neplăcută faţă de d! lorga. Oct. C. Tăslăuanu. 
* 

Ştiri. La Bârlad apare o nouă revistă loan Creangă, 
redactată de învăţători, care va fi o contribuţie la „cu- 
noaşterea minunatelor produceri ale poporului“, tipă- 
rind poveşti, cântece, descântece, legende, credinţe, 
găcituri, strigături de joc etc. 

* Di lorga despre Bărnuţ. În „Neamul Româ- 
nesc“ (an. III, p. 1462) cetim următoarele aprecieri ale 
dlui lorga despre triumful ideilor lui Bărnuţ: 

„Bărnuţ predică la Iaşi, în lecţii de drept, erezul 
naţional românesc, scoțând din teoriile sale, răbdător 
desvoltate, încheierea că suntem un neam și trebue să 
clădim toate ale noastre pe conştiinţa acestei fiinţi 
deosebite, fireşti şi legitime ale ncamului nostru. 

Și a venit un filozof, mai nou, mai învățat, poate 
mai ager, dl T. Maiorescu, și cu vioiciunea tinereţii, i-a 
distrus sistemul: de argumentare. Aici s'a oprit însă, ne- 
putând pune la loc un altul. Şi iată, după trecere de mulţi 
ani, nu negația dlui Maiorescu, ci afirmaţia 
lui Bărnuţ ne stăpâneşte, ne luminează și 
ne încălzeşte. 

Și astfel s'a dovedit încăodată că ideea însuși ră- 

mâne, oricum ar fi fost ea servită întrun timp, prin 
orice construcţii de filozofie şi metafisică trecătoare. Căci 
rădăcina ci se află aiurea, şi nimeni mo poate smulge 
de acolo. 

Şi de aceea mărimea lui Bărnuţ nu scade cu anii 
şi memoria lui nu s'a intunecat odată cu generaţia 
prietinilor şi cu generaţia ucenicilor săi.“ 

* Poezia „Pierdutei“ din Nr. 14 s'a semnat greşit 
Ep. în loc de C. Ardeleanu. 

* În „Sicb. Tageblatt“ un articol remarcabil asupra lui 
Octavian Smighelschi, reprodus de „Telegraful român“ 
şi „Unirea“. 

* În „Neamul Românesc“ dl N. Bănesc începe pu- 
blicarea corespondenţei lui Barit dela 1841, până unde 
o publicase di Bogdan Duică în „Tribuna“. 

* Dintre dările de seamă despre serbările Asocia- 
ţiunii la Şimleu remarcăm pe cea a dlui Sever C. Dan 
din „Gazeta Transilvaniei“. 


* Studenţii din Răşinari în cursul verii au adunat 
aproape în fiecare Duminecă poporul, ţinându-i con- 
ferinţe şi cetindu-i bucăţi din scriitorii noştri de seamă. 
Pilda acestor studenţi harnici ar puteă fi urmată de 
toţi colegii lor de pretutindeni. In Răşinari, unde sunt 
atâția preoţi şi învăţători, s'ar puteă înființă o agentură 
a Asociaţiunii, aranjându-se aceste prelegeri în cadrele 
ei, cari prelegeri iarna ar trebui să fie urmate de căr- 
turarii locali. 

* În Cristiana, la 5 Iulie, a incetat din viaţă lonas 
Lie (1833—1908), unul dintre cei mai buni povestitori 
norvegieni din jumătatea a doua a sec. XIX-lea. A 
zugrăvit cu mult talent viaţa celor umiliți şi necăjiţi. 
In toate operile lui e viaţa, simţirea şi gândirea po- 
porului norvegian. 

* Revista „Osterreichische Rundschau“ (15 Aug. a.c.) 
publică novela „Cei Trei“ (Die Drei) de Mihail 
Sadoveanu, tradusă de D-ra Eleonora Borcia 
din Sibiiu. Novela face parte dintr'un volum ce va 
apăreă în curând în „Universal Bibliotheck“ a lui Rectam 
sub titlul „Das Liebeslied und andere Erzählungen“. 
Pentru munca D-şoarei Borcia, atât de serioasă şi de 
folositoare literaturii noastre; pentru nizuința D-sale 
de a face cunoscută literatura noastră mai nouă și 
publicului german, nu găsim destule cuvinte de laudă 
Şi încurajare, mai ales că traducerile, judecând după 
cele apărute până acuma în „Tageblatt“ şi „Ostor- 
reichische Rundschau“, sunt excelente. 

Din acest prilej atragem atențiunea cetitorilor noştri 
asupra revistei „Osterreichische Rundschau“, care 
e una dintre cele mai bune cari apar în monarchie. 


* In revista „Die Karpathen“, ce apare la Braşov, 
se publică o novelă bună de Otto Alscher, (Orşova) 
sub titlul „Die Augen“ (Ochii), care e luată din viața 
țăranilor români din munţii Banatului. 

In acelaş număr se vorbeşte de o societate secretă 
„îratres de cruce“ din jumătatea a doua a secolului 
al XVIII-lea, ai cărei membri erau români din Banat 
şi Ardeal. Sediul societăţii eră în Viena, a sprijinit 
revoluția lui Horia. In ioja din Viena a societăţii s'au 
găsit busturile lui Horia, Cioşca şi Crişan. Bustul lui 


Horia aveà o cunună de spini cu inscripția: „Horja 
rex Daciae“. Socictatea a fost desfiinţată de losif al Il-lca. 
* In „Zeitschrift für vergleichende Litteraturge- 
schichte“, Neue Folge; Band. XVII. Heft.3/4, di Dr. Sextil 
Puşcariu publică o recensiune amănunţită asupra cărţii 
„Geschichte der rumänischen Litteratur“ de Dr. G. 
Alexici. D! Puşcariu dovedeşte toate greşelile şi toate 
tătăcirile cuprinse în această carte menită să infor- 
meze publicul german asupra literaturii noastre. 

* A apărut fascicolul al doilea din „Buletinul co- 
misiunii monumentelor istorice“, îngrijit cu mult gust 
şi cu pricepere de dl Alex. Lăpădatu. In acest fascicol 
se vorbeşte de mănăstirea Hurezii, de portretele ei 
murale, de biserica Stelea din Târgovişte şi de mănă- 
stirea Chiincea, toate articolele admirabil ilustrate. 
Prin această publicaţie se aduce un serviciu real și 
foarte preţios cunoaşterii monumentelor bisericeşti din 
România. 

* Papagalul lancu Scurtu dela „Sămănătorul“ şi-a 
căscat iar pliscul să ţipe: „anarchismo-socialism ... 
pericol!“ 

De ce nu mai învaţă dela măestru şi alt cântec? 
Altfel nu mai are nici un haz! 

* La 14 August a încetat din viaţă filozoful german 
Friedrich Paulsen, fost profesor la universitatea 
din Berlin. A fost una dintre minţile cele mai limpezi, 
care cu adâncă pătrundere ştiă să expună teoriile filo- 
zofice şi să le găsească aplicarea in viaţa practică. 
S'a distins prin studiul său asupra lui Kant şi prin 
număroasele cercetări asupra învățământului din Ger- 
mania. Cartea lui „Einleitung in die Philosophie“ ar 
merită să fie tradusă şi în româneşte. 


sa 


Poşta Redacţiei. 
|. C. Ibisu. Dintre versurile ce a-ţi trimis la Re- 
dacţie, mai bune sunt următoarele: 

Cântec. 

Nu se poate, nu se poate 
Să ne mai iubim, 

Cum nu poate să mai fie 
Viaţă ?n ţintirim. 


Nu se poate, dar să nu crezi 
Că ?n inima mea 

Va fi ură pentru tine, 

Sau osândă grea. 


Nu e ură, nici osândă, 
Nu-i nici un blăstem, 

Ci tot dragostea curată... 
Şi de ea mă tem! 

V. Tampa. (Rico). „Suflet slab“ e o poveste in- 
duioşătoare. Pentru un începător nu e rău. Mai ne- 
tezeşte-o ca formă şi ca stil. Dă acţiunei mai mult 
firesc și trimite-ne-o din nou. Să nădâjduim că atunci 
se va puteă publică. 


Redactor: OCT. C. TĂSLĂUANU. 

Nrul 17, 1908. 


Harta Compusă a Ungariei 


de 
=== Dr. Fr. Schuller, 


aprobată de Inalt. Minister al Instrucţiunei publice şi de 
Ven. Consistor arhidiecezan ort. rom., recomandată pentru 
a se introduce în şcoli ca mijloc uşor şi plăcut de-a în- 
văţu Geografia Ungariei; este totodată şi un joc plăcut 
pentru copii în familie. Ediţia de lux, Cor. 5.50, ediția 
şcolară Cor. 3. 

Prospecte, desluşiri, precum şi blocuri pentru desem- 


narea Hantei, oferă gratuit şi franco 


Francisc Neuzil, 
Compactor, Sibiiu. uo) 

In atelierul lui sà mai pregătesc en gros: Blocuri de 
desemn »Globus< şi Blocuri de desemn »Donathe, 

Cheia profesorului Donath pentru deslegarea propor- 
țiunilor de suprafaţă a diferitelor obiecte plane; Herbariul 
profesorului Găspâr precum şi Mape spre păstrarea docu- 
mentelor. 


EC 1E 


Primul atelier de uniforme din Ardeal 
Fondat în anul 1872. 


Medalii de argint şi de avr. 


A. ZACH 


possesor 


T. Vilbeim Zath, Sibiiu, Str. Ciznădiei 57. 
Furnisor al mai multor institute militare. 


Mare deposit de stofe din țară şi străinătate, 
pentru haine civile şi militare. Specialist în 
costume de călârie; pantaloni englezeşti fason 
»brechese, Asortiment bogat de armatură și 
recuisite de scrimă şi duel. Pregăteşte tot felul 
de uniforme pentru toate armele din orice țară 
precum şi haine civile. Croială modernă şi 
perfect potrivită după jurnalele cele mai nouă. 
Preţuri fixe, serviciu prompt, condiţiile de 

plată, după învoială. 4) 


ÎN 


În Librăria lui W. Krafft în Sibiiu (Nagyszeben) se ata: 


Allessiu D., Cultura legumelor, cu go figuri în text. 2.—. 

Barcianu, Dr. D. Popovici, Dicţionarul român-germân, 
revidat şi completat. Ediţia a Ill-a, broş. 6.—, leg. 7.60. 

-- Diotionarul germân-român, revidat şi completat. Ediţia 
a Illa, broş. 5.—, leg. 10.—. 

Boureanul Eug., Povestea Lăcrămigarei, poezii. 1.30. 

Branisce Dr. V., C. Porumbescu, schiță monograf. 1.50. 

Caragiale I. L., Nuvele, Povestiri. 1.50. 

— Momente, Schițe, Amintiri, 2.—. 

Cazaban Al., Qhipuri și suflete. 1.50. 

Cridim, Epigrame, cu un raport de dl membru acade- 
mician I. Caragiani. 1.— 

Dante-Alighieri, Divina Comedie, Infernul. Traducere 
în versuri de N. Gane. 4.— 

Dulfu P., Ifigenia în Aulida. Ifigenia în Taurida, Tra- 
ducere în versuri. 2.— 

— Isprăvile lui Păcală, prelucrate din nou, cu ilustraţ. 1.75. 

Dunâreanu N., Răsplata, nuvele. 1.50. 

Ebers, George, Homo sum, roman. Cu autor sațiunea au- 
torului tradus de Mugur, broş. 1.6. 

Florescu, Limba fiorilor, Simbolica naturală a celor mai 
favorite flori, în legatură de lux. 1.—. 

Florini Alex., Povești populare. 2.— 

Gazeta Transilvaniei, „Număr Iubilar“ 1908. 1.50. 

Ghica I, Scrisori cătră V. Alexandri. (Ghica ca bărbat 
de ştiinţă şi ca om de stat.) 3.—. 

Giurgea E. N., Consideraţiuni generale asupra tere- 
nului arabil al Moldovei. 2.35. 

Hinţescu, Carte de bucate. ı.ño 

— Proverbele Românilor, broş. —.ho. 

Holban Ang. D., Oameni celebri din antichitate. 3.50. 

Inimioara, adecă floarea poeziei naţionale din cei mai buni 
scriitori români în uzul tinerimei române. —.6o. 

Moldovan C., Cântarea Cântărilor, după biblie. 1.—. 

Morariu C., Ciprian Porumbescu după 25 de ani, Scriere 
poporală. —.50. 

Olănescu Adina Gr, Cugetări, 1.50. 


(Preţurile în coroane.) 


Petraşcu N., Marin Gelea, Roman. 4.50. 

Poezii pentru copii, culese şi publicate de G. H. 1.50. 

Putnoky-Crişian, Dicționar maghiar-român și român- 
maghiar, leg. 6.—. 

Riria, Ultima rază din viața lui Eminescu, dialog dra- 
matic în 5 scene. 1.50. 

— Elvira, tragedie în cinci acte. 2.—. 

Rosetti Sandu D., Din toate, poezii. 1.50. 

Russu Şiriannu I.. Moara din vale, Nuvele, bros. 1.4n. 

Stavridi, Dr. C., Îngrijirea copiilor nou născuţi. Pre- 
maturi sau la timp găsiţi, părăsiți sau orfani, !.—. 

Șuluţiu I St, Din Memoriul, partea VI. (Cuprinsul: 
Biografia lui I. Dragoș. Acte şi documente din istoria 
munților apuseni. Tractatul despre faptele Românilor sã- 
vârşite la anul 1848/ọ sub conducerea lui Avram Iancu. 
Afacerea Iancu, etc. etc.). Se vinde în folosul Muzeului. 1.90. 

Theodorian C., Sângele Solovenilor, roman. 1.50, 

Ține Nicolae. Rime vesele, monologuri. 1.—. 

— Monologuri în versuri. Ediţie complectă. 1.—. 


Biblioteca Socec. 


. Carmen S., Poveștile Peleșului. —.95. 

. Rosetti, Mircea G. A., Nuvele, cu o notiţă bio- 
grafică de E. Costinescu. ——.95. 

» 3. Alexandri V., Poezii populare ale Românilor. 

